***Vakok.Lian***: Hnuk Cancer Le Pabaw Chuahnak Kua Cancer Kong\nDoreas Biak Tin Thluai\n(UNCHR community Health Worker)\nCancer kan timi hi zeidah a si?\nMinung kan pum ( tit, ruh, vun tibantuk) a sersiam tu cells aa funtom mi kha i funtom loin an i then, cu a then mi cells pawl cu a karh lengmang tikah cancer dirhmun ah an i cang. Cu ruangah cancers cu aa funtommi cells a then mi pawl (Arawk mi pawl) in aa thawk.\nCancer hi phunhnih in a um.\n1. Benign (Tih a nung lomi) le\n2. Malignant (Tih a nung mi) an si.\nMalignant cancer cu kan thikal zul in kan pum kaa dangdang zong an phan i cancer ah an i chuah khawh. Cancer hna lakah nu nih an ngeih a tam bikmi cu Hnuk Cancer (Breast Cancer) a si. Cun pa nih an ngeih khawh ngaimi cu Pa baw chuahnak kua cancer (Prostate Cancer) a si.\nHnuk cancer (Breast Cancer)\nHnuk cancer cu Benign zong a si kho, Malignant zong a si kho. Nuphung a hngal cangmi,\na bik in kum 15 cung asi cangm i paoh nih ngeihkhawh a si. Cikor zong in a chuak kho mi zawtnak a si.\nHodah fawi deuh in a ngei kho?\n1. Kum hlei hnih a tlin hlan nuphung a hngalmi\n2. Kum 55 hnu lawngah thi a pit mi\n3. Fa a ngei bal lomi\n4. Fa ter kum 30 hnu lawngah a ngei mi\n5. Sa a thau mi tamtuk a ei mi hna nihhin an ngeihnak lam a fawi deuh.\nA cung lei zeihmanh a si bal lomi zong nih ngeih khawh thiamthiam a si ve.\n1. Zak, zak tang le hnuk pawngkam ah a bo lai\n2. Hnuk muisam, a faat ngan aa thleng lai\n3. A kuar, a bo in hnuk titsa zong dik toin a um lai\n4. Hnuk hmur a pil lai\n5. Hnuk hmur in thi, a hang dang pawl a chuak lai\nI zohkhenh ning\nKum 40 a tling cangmi cu mammograms tiah kawhmi hnuk cells pawl i zoh ternak in i chek ah a tha. Cun nuphung a thei cangmi nu paoh, mah tein hnuk muisam kokek zeitin a si le a tu hi tah kokek ning a si maw si lo ti kha thlalang zoh in itonghnak (tha tein kut in a bo mi um le um lo i tongh i dah) ding, aa thleng mi a bomi tibantuk hmuh sual ahcun siibawi sinah izoh ter ding. Nuphung hngalh dih zarhkhat chungah i dah ah aa thei bik. A bo mi cancer a si ter kho mi kha cancer a si hlan i na thlop ahcun a dam than kho. Cucaah hnuk cancer kan ngeih lonak hnga a hlan kan in siibawi te sinah i ceih cio hna usih.\nPabaw chuahnak kua cancer (Prostate Cancer)\nProstate cancer cu Malignant cancer a si. Prostate cu tilhmu a bomi in aa thawh. Cu a bo mi cu duhsah tein a thang i cancer a sinak lai kum tampi a rau. Cu caan chung cun kan pum ka dangdang ah a karh i cancer a si ter khawh. Biana ah thin, cuap, ruh cancer tibantuk a chuak kho.\nHodah Fawi Deuh In A Ngei Kho\n1. Kum 50 cung pa\n2. Hormones ruangah\n3. Folate pum chungah a tlawm tuk ruang ah\n4. Cawhnuk le Calcium tamtuk a ei mi hna hi a dang nak in ngeihkhawhnak lam a fawi deuh.\n1. Zunsip nih ei (tlawmte in zun a chuak lengmang mi)\n2. Tu le tu zun chuah (Abik in zaan ah)\n3. Zun thawh tikah til a lin, a fak lai\n4. Keng, tawk le khawmruh a fak\n5. Hartuk in pa baw chuah ( Baw chuah tikah tuar tuk le fah tuk khi)\nCawhnuk le Calcium tamtuk ei lo ding. Folate aa telmi eidin piak ding, cu hna cu\n1. Antam, baarang, an tam hnahnem, a hringmi haanghnah\n2. Ahring mi kawpi par, fangvoi, pawrpahlok\n3. Facang, changreu, khohsuai\n4. Be phunphun\n6. Banhla, misur, theithu, rungtaban tibantuk hna hi ei piak lengmang ah a tha….\nHmaizarh ah peh than ding.\nPosted by L.VanBlian_blogpost.com at 9:03 PM


Kan CHIN State Hluatdaw Ah Kan Chin Miphun Lawngte An Si Dih Ko Ti Awk A Si — Salai Ephraim Thawngpang\nKan CHIN State Hluatdaw Ah Kan Chin Miphun Lawngte An Si Dih Ko Ti Awk A Si\nKan Chin ram ah CHIN minpu party a herh tuk kan ti cio ko. A cunaak zong cun a ttuantu a minung hi thimthiam a herh hrimhrim ko tiah ka ruah. Zei caah tiah a voikhatnaak hluatdaw term ah khan Chin State M P ah CHIN party hi mi tam deuh an si.A cu lawng si lo in kan CHIN State hluatdaw ah kan Chin miphun lawngte an si dih ko ti awk a si, ralkap ai awhtu tilo paoh cu. Mah lio ah kan M P hna le hluatdaw nih kan CHINMI hna caah a herh tukmi kan nun phung le upadi tete zulhawk tampi kan herh tukmi ceihnaak le zulh awk phung hna chim awktlaak in an ceih an chahmi ka thei lo.\nThing ram zusa ngacel tibaktuk neknawi tete cu an hei tuah ve ko nain a herh taktak deuhmi KAN CA, KAN HOLH, KAN NUNPHUNG kong ngaingai an ceihchah mihi ka thei lo. A ruahawk an theih lo maw si an thiam lo maw an ral dik a chia. Hi hi miphun dang nih cun maw an kan ceih piak hnga. Party nih dah an ceih hmasa kun hnga?\nBiak Tin Sang Photo.\nA tu ah miphun dang hna nih kan Chin nu hna laak in an hrawhhralhmi hna le Kan hlonh ko mi hna cu zei ban tuk phung in dah kan zulh ve lai i kan dirpi ve hna lai timi hna kan ngeih ve ttung lo mi hi cu a poi tuk hringhran ko ka ti. Myanmar bohdahbata nu kilvennaak hna cu upadi le phung an ngei cang cumu.Mi thah lainawn bia kong kau ah kan Chin miphun dihlak huap kho dingmi remdaihnaak le phung lam hna aa khat te in kan ngei kho rih lo. Chin Act kan ngei kan ti na in kan miphun dihlak huap in zulh awk a tthat lo naak a tampi. Cu ban tuk in criminal procedures zong kan Chin miphun he aa tlaak ning in remhawk a tampi. Nupi tthit va ngeihnaak nun phung zong Chin miphun aa khatmi dihlak kan ngei kho rih lo.\nKan Chin Hluatdaw nih an ceihmi a tam deuh hi sianginn siinn va peeknaak luklak le lam le sul kong men lawng a tam deuh rua ka ti. M P rian taktak le hluatdaw tuah ding an theihlo ca ah maw a si hnga. Kan mah Chin Sate ah kan mah miphun te kan si ko ttung. Party cu zei party hmanh va si hna seh law kan Chinmi nih kan Chin miphun le Chin ram ca ah ceih le ttuan awk a si ko ttung. A ttuan zia kan thiam lo le kan theih lo bia zong hi a si pah ko rua tiah ka ruah.Cu ca ah a tu a ra laimi caan hi cu a party lawng zong zoh si lo in a ttuan thiam dingmi a hngal khomi Chin ram le miphun a daw taktakmi hi a minung hrimhrim zong in zoh fel le thimthiam hi kan hau cang ko rua tiah ka ruah.\nCredit: Biak Tin Sang\nTagged Kan CHIN State Hluatdaw Ah Kan Chin Miphun Lawngte An Si Dih Ko Ti Awk A Si\nUS president Donald Trump Nih China He I Chawnh Biak Nak Caan Kan Ngeiti Lo →\n← NLD: Kum 2020 Ithim Nak Ah Kan Thin A Phanglo Teinak Cu Kan Duh Le Duhlo A Si Ko Cang


Tuni Hakha Khuachung ah a cang mi Thawng ttha..(Khuaruahhar ngai a si) – Kawltu Team\nTuni Hakha Khuachung ah a cang mi Thawng ttha..(Khuaruahhar ngai a si)\nTuni March 3 zong ah Hakha nih a voi 24 nak lamzawhnak an ngei hna. Hakha khuachung a um mi hna uar an um kho tak tak si, Lungdon lo tein le Lung thawng tein sandah piah ah an chuak kho peng hna. Tuni march 3 te cu ai phundang ngai lawmh a um kho tak tak.\nA luan cia ni 2 chung hna kha Hakha khuachung cu biatak tein a linsa. A thi mi cu an um lo nain Palek le Ralkap nih an rak rat hnawh hna i minung zong zei mawzat an rak tlaih hna. Meithal hna zong an rak puah, Ti hna in sandahpiahnak ah a chuak mi cu an kah hna. Nizaan tih ni te khan sandah a piah mi cu biatak tein an dawi hna i an thio dih cik cek hna.\nTuni March 3 ah cun Palek le Ralkap zong pakhat hmanh an chuak lo tiah thawng kan theih. Hakha khuachung mipi zong nih i timh cia tein tam tak minung, 15,000 tluk hrawng cu Lamzawhnak ah an i tel kho hna. Lamzawh hmaisuang pawl zong nih palek le Ralkap sin in i kham nak caah phaw an i ser mi an i ken cia ve nain Palek le Ralkap pakhat hmanh hmuh awk an um lo tiah an chim.\nHi tiin thil ruah lo piin a vun um hi a mak ngai ngai. CNF/CNA nih warning a pek ca zong ah a si kho men. CNF nih Ralkap/Palek cu kan lai tlang chung ah thisen nan chuah le fahnak nan pek hna ahcun rianrang in cawlcangh nak ngei in kan in rat hnawh colh hna lai tiah an rak chim.\n← BREAKING: CNLD in 2020 kum thimnak ah aa zuammi Pu Kyaw Nyin nih ralkap sawmnak a cohlan!\nMipi nih an theih i an tlaih colh ve. I cei cik cek seh! →


A poi ko:Hakha cu ralkap le palik an khat cang hi’Nizan ah sungnak an hmuh ruang ah. – Lai Lungrawn Post\nA poi ko:Hakha cu ralkap le palik an khat cang hi’Nizan ah sungnak an hmuh ruang ah.\nMay 3, 2021 May 3, 2021 admin Hmuhning\nThazaang Tam Ngaiin Hakha Khuachung ah SAC Ralkap an i Choklet Hakha, Cawbuk sang lei ah kahdohnak a chuah hnu nihin May 3 ah Hakha khuachung ah SAC ralkap pawl thazaang tam ngaiin an i choklet hna.\nChun sml. 2:00 hrawng zong ah SAC ralkap motor 6 le palik motor 4 in Hakha Market hmai ah an dir hna i a rauh hlan ah Lansone lei ah an ttum hna.Hakha khuachung ah kha hlan nakin mi an king i, dawr cheukhat zong an khar hna. The Chin Journal\nTheitlei dang relchap ko’Si BawiMang Lian catial mihin thazaang i lak cio hna u sih a thatuk a dong tiang rak rel ve uh.Dawtmi careltu, ralkap nih hramhram in uknak an lak hnu in kan khua leng i a ummi daihnak pangpar dum ah ramchung ummi hna ruat in meiphu kau le thlacamnak kan ngei tawn. Inn chungte zong in tuah khawh a si ko, nain ramchung ummi hna tluk deng in a kan runh caah thli thiang dawp pah ah tiah vur, horha lak le ruah lak ah kan tuah tawn. Nai hrawng cu nikhua a ṭha ngai le van a thiang. Norway ka um chung ah arfi tambik ka hmuh zan hna an von si.Ka tuahmi kong hi chim ka duhmi cu a si lo, nain cu lio caan tete ah ka lungchung ah hngalhnak biathli a hun chuak tawn, le mah te cu ka lawi hnu ah ka vun ṭial ṭheo hi a si.\nHakha mino nih:Kah dohnak a chuak sual lai’An phang cathanh an chuah cang hi.\nHakha CDF nih:Ralkap pawl ceilak an thah than hna’Tamtuk hliam an tuar hoi.


US, Indiana ah mifir nih biakinn aircond an fir | The Chin Express\nUS, Indiana ah mifir nih biakinn aircond an fir\nAsia Hniang Zi - March 28, 2020 0\nKOKOMO, Ind. – Zahan, Zarhpini i New Hope Church ah i pumh cu a lin ngaingai. Atu cu tthal caan (summer) asi caah khua a lin khun. Mifir nih an biakinn aircond an firpiak hna caah a lin luakchuak.\n“Minung pumpak sin in an fir sawhsawhmi si lo, Pathian sin in an fir,” tiah New Hope Church pastor Mike Sawyer nih a chim. Indiana state i Kokomo khua ah asi.\nAircond (A/C) cu biakinn sirlei ah an bunhmi si. Atu cu a lawng i tanmi wire hri lawng a taang.\nPastor Mike Sawyer nih, “Ningani zingka ah biakinn ka kal cu zahan zaan ah ho dek biakinn ah a ra hita ti ka theih colh. Aircond cu a ngan tuk i a rih tuk caah, mifir hi pakhat lawng asi lai lo ti a fiang,” tiah a chim.\n“Ka lau lawng si lo. Tlawmpal cu ka sivang i ka tha zong chia pah.\n“A pawng ah mei zong kan van. Kan biakinn cu lamkam zong asi. Mah buin an fir ngam hi cu an thi ngan taktak,” tiah a chim.\nAn biakinn aircond cu a thar te, kan hnu thla ah an bunhmi asi. $4,000 pi an sung ruangmang. A thar an bunh tthan hlan zarh tlawmpal chung cu an biakinn pumh a lin ngai lai.\n“Zarhpini zing cu a har pah ko. Nain tluang tein pumhnak kan lim. New Hope Church member pawl cu an tthawng hrim,” tiah pastor Sawyer nih a chim.\n“Kanmah nih cun ngaihthiam kan duh ko hna, nain ngaihthiam ti tikah a theipar an zun lai lo tinak asi lo,” tiah a chim\n“Kan biakinn min cu New Hope (Ruahchanak Thar) asi bang, kan sang le veng ummi vialte ruahchannak pek hi kan duhmi asi. Bawmh nan herh ahcun, kan hal ulaw dih ko,” tiah a chimchap.\nMah kong cu palek sinah an report i palek nih mifir an kawl hna lio asi. — Fox59\nMinung 298 thihnak Malaysia vanlawng kongah minung 4 lainawn case in taza an cuai hna lai\nRamdang Thawngpang Tial Lian Thang - June 20, 2019 0\nMinung 298 a phormi Malaysia vanlawng MH17 cu 2014 ah Ukraine ram cung a zuan lio ah tapung nih an kah i...\nRamdang Thawngpang Hniang Zi - July 12, 2019 0\nNizaan ahkhan Air Canada vanlawng cu a zuan liopi ah emergency in Hawaii ah a ttum i vanlawng aa citmi minung 30...\nBangkok khuapi ah bomb 6 a puak, minung 4 hliam an tong\nAsia Hniang Zi - August 2, 2019 0\n"Tuni ah Thailand ram, Bangkok khuapi ah bomb 6 a puak i minung 4 hliam an tuar. Bomb pakhat cu a puah...


Ralhrangbu Nih Nawlngeih Nak An Lak Hnu Ni 214 Chungah Thah Atong Mi Zat Fiang Tein Thanh Asi Cang – Chin World News Evening\nRalhrangbu Nih Nawlngeih Nak An Lak Hnu Ni 214 Chungah Thah Atong Mi Zat Fiang Tein Thanh Asi Cang. Ralhrang nih nawlngeihnak an lak ni(214) chungah thah a tong mi, minung (1043) tiang an phan AAPP nih September 2 tiang cathanh an chuah ning ah Kawlram chung ralhrang phu hna nih hramhram in nawlngeihnak an lak mi ni 214 chung ah ramchung mipi 1043 tiang hramhram in thah an tong tiah theih a si.\nTlaihkhih a tong mi hna dihlak hi 7768 tiang an phan, tutiang ah thlah a si rih lo mi dihlak cu 6132 an si.Tlaihding nawlchuah mi dihlak cu 1984 an si. Nawlngeihnak la tu ralhrang phu hna nih hramhram in minung an thahnak ah Yangon in minung tambik thanh an tong,cun Mon ramkulh in nunnak liammi hi minung 12 an si, tlaihkhih a tong mi dihlak cu 400 leng an si. The chin post\nThawngdang Kawlram chawlettu crony U Tay Za le a company (Htoo group) cu UK nih kharphihnak ka tuah lai tiah nizan September 2 ah a thanh. Hi hi ralhrangbu he a pehtlaihmi hna cungah United Kingdom nih a voi 7 nak kharphihnak a tuahnak a si. UK foreign secretary Dominic Raab nih U Tay Za le Htoo group cu kharphihnak kan tuah lai pin ah ralhrangbu telin mipi a that tu le fahnak a pemi hna thazaang a pe mi a ho paoh UK cozah nih kan phihkhar lai tiah a ti.\nU Tay Za le Htoo Group hna hi 2017 kum in Rakhine ramkulh chung ralhrangbu nih Rohingya miphun hna an thahnak ah an bawmh ruangah atu bantukin phihkhar mi a si tiah UK cathanh nih a langhter. UK cozah nih;ralhrangbu nih uknak a lak hnuin atu tiangah sualnak a ngei lo mi mipi an thah hna, nuhrin covo an buar mi vialte ngol a timh lo lengah a tuah cuahmah rih. Mah bantuk thil a tuah mi ralhrangbu hna hriamnam le tangka in a bawmtu le bawmhnak a pe mi hna vialte cu chawlehnak lei kharphihnak kan tuah hna lai tiah a ti.


2020 Kawlram Thimnak Kongah NLD Le Ralkap Nih Vote Deu Tiah An Langhtermi Fianternak! – Chin 11 News\n2020 Kawlram Thimnak Kongah NLD Le Ralkap Nih Vote Deu Tiah An Langhtermi Fianternak!\n2020 thimnak ah NLD nih vote a hmuh mi cung ah ralkap nih vote deu tiah an langhter mi zum hlah (By Ro Lian): 2020 thimnak he pehtlai in ralkap nih lungtlin lonak an langhter mi zong hi zumh hrimhrim ding an si lo. A luancia ralkap thil tuah mi hlathlai law na fiang ko lai. 2020 thimnak ah NLD nih a dik lo in vote an hmuh tiah cathanh an chuah mi cung ah Lai Party zong nih mah tein thil sining hlat hlai hmasa lo in ralkap cathanh i rinh chom in NLD cu heh tiah sual phawt a si. Ralkap thiltuah le chim mi a zum mi na si ahcun Federal he nan I hlat tuk ti nak a si.\nRuah awk: Ralkap nih milu zat an lak mi a dik lo ahcun vote peknak le vote petu a palh hrimhrim ti cu a fiang. Vote pek ning aa palh mi in ser mi 2008 phunghram pi a cohlang mi milu zat le zatuak zong a palh hrimhrim tinak a si. Ralkap nih Kawlram pi a humhak nak ding ah nawl a petu phugnhram pi fehter nakding ah mipi duhnak an lak mi vote zat zong a palh hrimhrim fawn tinak a si hnga. Hihi fel fai tein chek hlatnak tuah bak ding a si. 2020 thimnak i a hlankan vote peknak cazin ah heh tiah ralkap nih chekhlatnak cu an hei tuah. Phunghram fehternak ding ah mipi ruahnak le duhnak vote an rak lak mi le milu million 6 tluk vote fir mi in an ser mi phunghram hi maw kawlram pi ca biakhiak tu cu a si ko rih lai.\nA luancia thil zoh hmanh Irrawaddy Ramthen khua te 30 leng nih ralkap le USDP nih vote an fir ning cathanh an chuah mi kha ralkap le USDP nih an thuh. cucu Khua pakhat ah vote ngei mi hi milu 320 an si. hi chung ah ramleng riantuan mi hi minung 95 an si. khua chung um mi hi 225 an si tinak a si. a sinain cu hna khua i vote an hmuh mi dihlak cu vote 547 bak a si. Ralkap nih cazin an rak lak mi vote pe khotu cazin le vote an hmuh mi zat aa dang tuk. Hinih a langhter mi cu 2020 thimnak ah NLD nih vote a hmuh mi cung ah ralkap le USDP nih an cohlan lo mi le a dik lo mi vote atamtuk tiah an langhter mi kha zumh hrimhrim lo ding.\nThil pek poh aa lak mi cu ngakchia zei hngal lo he an i khat. thihsi pek zong ah siseh tih nung mi hriamnam pek zong ah aa laakmi cu zei hngal lo ngakchia hi an si. Cucaah thil pek poh cohlang awk a si lo. Ral kap nih Tlangcung mi hna hi kan zawn aa kan ruat taktak bal lo. Party sung Democracy thimnak kan thawk hnu (2010) hnu lawng in Tlangcung miphun le hriamtlai hna hi kawi kawm bantuk in dawt a atimh ter mi a si. a ruang cu mipi duhnak le vote in thimnak tuah ding a si caah kan tling kho lai lo ti an hngalh caah tlangcung mi a daw bantuk in an umnak a si. tuak hmanh usih:\nU Thein Sein Cozah kai hlan ah Ralkap nih Tlang cung Hriamtlai hna cu ral ngan taktak ah a chiah hna. Tlang miphun hna zalonak le thanchonak cu biapi ah a chia lo. 2010 hlan vialte , (ralkap uk lio) ahcun Tlang cung miphun hna lak ah cozah luban vialte hna cu anmah ralkap tanhtu le Ralkap aa pehtlai mi lawngte an si. Ralkap nih siang ngai in thil aa kan pe bal lo. Ralkap nih thil aa kan pek tik ah kan kaa phihnak fang lawng in thil aa kan pek. tahchunnak ah, Ralkap uk lio ah kanmah le kan miphun ram le vawlei cu duh poh in an pek hna nain pek taktak nak cahren / a ngeitu sinak taktak cahren (license) an chuah piak bal hna lo.\nLicense lo in an pek ko hna. a hnu ah Democracy he aa tlak in cozah tlaitu hna nih thil sining an hlat tik ah chuh an tong tawn. ruah awk a um mi cu, ralkap nih hin thil aa kan pek tik ah tinh mi an ngei. cucu mipi caah si loin anmah ralkap hlawknak caah tinh mi a si deuh. nihin lo ram chuh a tong mi hna zong hi ralkap chan in rak pek mi an si. Mipi nih thim mi cozah nih pek mi silo in anmah miaknak ah kan vawlei ning cang loin an zuar mi a si. zei ruang ahdah ralkap chan ah loram pek tik ah license an pek hna lo ti ahcun pek cang mi thil zong a herh ahcun chuh than te ding kha an rak i ruah chih caah a si. thilri cu aa rak kan pek nain a ngeitu sinak tling taktak license cu an pe duh hna lo. cu tik ah mipi nih harnak an ton taktak.\nchim duh bik mi cu Ralkap keneh zulh in Federal keneh dawi hlah usih. Ralkap sahliamh cia mi Federal hliam dawi cu i tim hlah usih. Ralkap thil tuah mi cung ah kan zumhnak hngat hlah usih. pek aa kan timh mi hi kanmah mipi ca si loin anmah Ralkap ca a si tihi Pumpak siseh a bu siseh Party vialte nih theih a herh. By Ro Lian (The Voice Of Democracy)


Na Tlangval Pa Kha Kaltak Awk A Tlak Ahcun Kaltak Ko - Hakha Times\nNa Tlangval Pa Kha Kaltak Awk A Tlak Ahcun Kaltak Ko\nMi pakhat kan duh hna tik ah (mit) in a thok an ti,midang ca cun hi thil sining hi a si kho mi thil a si ko nain kei ka caah cun duhnak cu (Admire) aa tha, aa dawh ti in ka uar hnu ah duhnak cu a thok ka ti ahcun ka palh lai lo. keimah lawng si lo in nu vialte duhnak a thoknak hi a that ruang ah ,a dawh ruang ah uarnak tete an um hnu ah duhnak a thok dih tiah a ruat mi an tampi.\nThluak tuaktan lo in duhnak a thimmi ah kei hi ka tel ve, uar awk tlak pakhat te hmanh a um lo nain a mah leng cu midang cu (No) bak ansi tiah ka rak si bel ve. Bochan ding pakhat hmamh a um lo ruahchan ding zong a rak um lo nain a mahleng cu ti in ka rak um bel ve. Hawidang tlangval bantuk in a dawh lo nain a mah leng cu tiin ka rak um bel ve. Hawikom nih an ka thloh zong ah a mahleng cu timi ruahnak ka rak ngei bel ve. A sinain ka palh, kaltak awk arak tlak mi minung kha cu kaltak ding a si ko.\nKhuasak nak ah hmailei kan pa2 caah timhnak pakhat te hmanh a ngei lo, rian nih tleihrep a ngei lo. A tuahmi ah tlamtling in a hmun kho lo bochan awktlak nak pakhat te hmanh a um lo lungsau a hau timi ruah khawh nak hmanh a ngei lomi ka tlangval pa ka kaltak cu ka palh lo ka dik ko.\nKeimah hi zei ruangah na ka duh timi biahalnak hi nu poh nih kan dl le kan hal tawn mi hna bia a si, keimah ruang ah midang bialehnak aa laklawh sual lai tiin zeitik hmanh ah a hal ballomi keimah tu kha ka tlangval pa nih zei huaha a si lo mi bia mihrut biahalnak a ka hal peng ruang ah ka chiahtak mi cu ka palh lo ka dik.\nMidang nungak tlangval bantuk in fb password hal zong ah mahhi cu keimah personal si tiin chim a hmang lo mi. keimah nih vatding ah fiangfai in a thei lomi pa cun, a konglam zong ttha tein ka theih rih lomi pa kha ka fb password ka pek lo mi hi cu thildik bak ka tuah asi ko.\nLungretheih lio le vansang um lio ah mi palhnak chim lawng a hmang mi, a mah le mah hmanh zumhnak aa ngeih lo mipa ka kaltak cu ka palh lo a dik mi a si ko. Nuva si hlan hmanh ah lungretheih nak a chuahter tu a si peng ahcun ttha tein khua na ruah ding a si, a kan ttahter mi cu chiarih ko zei huaha silomi thil ruang ah hnahnawh nak an pek peng ahcun ruat cikcek, kaltak ding a herhmi cu kaltak kha i harh hlah, chiah tak a zat cang ahcun chiata ko cun na chunmang kha a thar in ser than.\nDear Pasal Le Hna, Rak Rel Ve Hrim Sawh\nMihrut Ah An In Ruah Sual Nak Hnga Lo A Tanglei Bantuk In Tuah Khawh I Zuam Ve\nUS Ah Karen Pa Corona Virus Ruangah Tukvelh A Huah


Phungchimnak ah Hmanmi Hriamnam—Vawleicung pumpi Phungchimnak caah Cauk Chuahnak | Pathian Pennak\nPhungchimnak ah Hmanmi Hriamnam—Vawleicung pumpi Phungchimnak caah Cauk Chuahnak\nPhun kip, ram kip le holh kip chung i mi pakhat cio kha cawnpiak awkah a herhmi hriamnam kha Jehovah nih a kan timhpiak zungzal\n1, 2. (a) Kumzabu pakhatnak ah Rom Empire chungah zeitindah thawngṭha a karh? (b) Tuchan ah Jehovah nih a kan bawmh ti kha zeinihdah a langhter? (“ Holh Phun 670 Lengin Thawngṭha Karhternak” timi rinli kulh zoh.)\nAD 33, Pentekos ni ah Jerusalem ah a rami khual hna cu an khuaruah a har tuk. Zeicah? Galili mi hna nih ram dang holh hna kha nal tein an chim khawh caah a si i an chimmi bia nih a ngaimi hna kha an lung a suk tuk hna. Mah zultu hna cu khuaruahhar lam in holh a phunphun chim khawhnak laksawng an hmu, mah nih Pathian nih a bawmh hna ti kha a langhter. (Lamkaltu 2:1-8, 12, 15-17 rel.) Mah ni ah an chimmi thawngṭha cu miphun kip sinah a phan i a hnuah Rom Empire chungah a karh.—Kol. 1:23.\n2 Tuchan Pathian salle cu khuaruahhar lam in holh a phunphun an chim kho lo. Asinain kumzabu pakhatnak lio i an hmanmi holh phun nakin a tam deuhmi, holh phun 670 lengin Pennak kong thawngṭha kha an leh. (Lam. 2:9-11) Pathian miphun nih holh phun tampi in cauk tampi an chuah caah Pennak kong thawngṭha cu vawleicung a kikam tiang a phan cang. * Mah nih phungchim rian hruai awkah Jehovah nih Siangpahrang Jesuh Khrih a hman ti kha fiang tein a langhter. (Matt. 28:19, 20) A luancia kum 100 leng chungah mah rian ṭuan khawh awkah kan rak hmanmi hriamnam cheukhat kong kha atu kan i ruah lai. Kan i ruah lioah Siangpahrang nih mi pakhat cio cung siaherhnak ngeih awk a kan cawnpiakning le Pathian Bia a cawnpiaktu si awkah a kan forhning kha hngalh i zuam.—2 Tim. 2:2.\nHolh Phun 670 Lengin Thawngṭha Karhternak\nKUM 2000 ah Uktu Bu cu vawleicung pumpi i calettu hna caah hlanah a rak um bal lomi tinṭan timhtuah awkah an hna a tla. Pakhatnak tinṭan cu Mirang ca hngalhthiam awk bawmtu caah thla thum chung tuahmi a si. Tinṭan petu 25 nih calehnak phu 182 ah a ṭuanmi calettu 1,944 kha an cawnpiak hna. Mah tinṭan nih calettu hna kha ca an leh hlanah Mirang ca ṭha tein hngalhthiam awkah a bawmh hna. Mirang holh a kalning hngalhthiam awk a bawmh hna lengah an lehmi ca ṭha tein tuaktanning zong a cawnpiak hna. Ca aa ṭialning, a aw cawi, aa tinhmi le ahote caah dah a si ti bantuk hngalh i zuam awk zongah a cawnpiak hna.\nPahnihnak tinṭan cu hmuhtonnak a ngeimi calettu phu pakhat nih 2001 ah an tuahmi a si. Mah ah calehning kha an cawnpiak hna. Atu ah vawleicung pumpi i calettu phu dihlak nih mah tinṭan i an cawnmi kha an hman cang.\nUktu Bu nih mah tinṭan pawl an timh lengah Calettu Bawmtu Phu timi zong an dirh. Calettu phu hna nih a hrampi ca an hngalhthiam lo asiloah lehning an hngalh lo tikah electronic thilri in mah phu kha biahalnak an tuah khawh hna. Biahalnak cu caṭialning he aa tlaimi a si ahcun Calettu Bawmtu Phu nih mah ca i editor he an i ruahceih lai. Bia an leh hnale cangka mah kha a haltu phu lawng nih si loin mah ca a let vemi vawleicung pumpi i calettu phu dihlak nih an zoh khawh. An bialehnak kha computer chungah an fim caah calettu dihlak nih fawi tein an zoh khawh. Cuticun mah kong hngalh a duh vemi calettu phu hna cu ṭhatnak an hmu.\nMah tinṭan nih calettu hna kha zeitindah a bawmh hna? Calettu pakhat nih hitin a chim: “Mah tinṭan nih ca leh tikah zalong tein lehning thlen khawh a si kha a kan hngalhter, asinain a ṭialtu i aa tinhnak leng lonh lo awk zongah ralrin a kan pek. Atu cu thilthuam tling tein a ngeimi thil kawltu bantuk kan si cang, nifate tonmi zuamcawhnak tei khawh awkah timhcia kan si cang, khoika ah dah kal ding a si, zei lam dah zulh ding a si ti le zeitikah dah dir ding a si ti kha ṭha tein kan hngalh cang.”\n2013 ah calettu 2,700 leng cu hmun 190 lengah holh phun 670 lengin thawngṭha karhternak rian an ṭuan. Chingchiah awktlak a simi mah rian cu Siangpahrang Jesuh Khrih bawmhnak thawng lawngin kan ṭuan khawhmi a si.—Matt. 28:19, 20; Biat. 14:6.\nTimor-Leste i calettu phu\nSiangpahrang nih a Salle kha Biatak Thlaici Tuh awkah a Timhtuah hna\n3. Phungchimnak ah zeicah hriamnam a phunphun kan hman?\n3 Jesuh nih “Pennak kong” kha thlaici he a tahchunh i minung lungthin kha vawlei he a tahchunh. (Matt. 13:18, 19) Dum ngeitu nih vawlei a nem i thlaici tuh khawh a si nakhnga timhtuah awkah hriamnam a phunphun a hman, cu bantukin Jehovah miphun nih mi tampi kha Pennak kong an cohlan khawh nakhnga an lungthin timhtuah awkah hriamnam a phunphun an hman ve. Hriamnam cheukhat cu caan caankhat chung lawng hman khawh a rak si. Asinain cauk le mekazin ti bantuk tu cu hman khawh a si zungzal. A hmasa ṭhen ah kan i ruahmi mi tampi sin phanh khawh awkah hmanmi thil hna he i lo loin hi ṭhen ah kan i ruah laimi hriamnam vialte nih Pennak thawngthanhtu hna kha mi he hmaitonh in biaruah awkah a bawmh hna.—Lam. 5:42; 17:2, 3.\nCanada, Toronto ah awkhumhmi kuang le aw chuahnak thilri pawl an ser lio\n4, 5. Awkhumhmi kuang cu zeitindah hman a si, asinain mah nih zeidah a tlam a tlinter khawh lo?\n4 Awkhumhmi Phungchimnak. 1930 hnu le 1940 hnuah thawngthanhtu hna nih kut in put khawhmi kuang kha an hman i mi kha Baibal phungchimmi awkhumhmi an rak awnpiak hna. Mah awkhumhmi hna cu minit panga hmanh a sau lo. Awkhumhmi cheukhat kha “Thumkomh pathian,” “Hell hmete” le “Pennak” ti bantuk min tawi tete an pek hna. Mah awkhumhmi hna kha zeitindah an rak hman? 1930 ah United States ah tipil a ingmi unaupa Clayton Woodworth Junior nih hitin a chim: “Suitcase he aa lomi kuang hmete, spring le sawhnak ṭhim kha kaa put i awkhumhmi awn khawh awkah mah ṭhim kha kuang i a kite ah sawh a hau. Mi innka hram ka phanh in kuang kha ka awn, ṭhim kha amahle hmun ah ka sawh i innka ka kingh. Inn-ngeitu nih innka a awn tikah ‘A biapimi a kong pakhat kaa put i ngaihter kaan duh’ tiah ka ti.” Zeitindah an lehrulh? Unaupa Woodworth nih hitin a chim: “Inn-ngeitu tam deuh nih cun ṭha tein an ngaih. Asinain a caan ah innka an ka khar kanh. Awkhumhmi kuang a zuarmi ah an ka ruah caan zong a um.”\n1940 a phanh tikah awkhumhmi phungchimnak 90 leng le a dang awkhumhmi nuai khat leng a um cang\n5 1940 a phanh tikah awkhumhmi phungchimnak 90 leng le a dang awkhumhmi nuai khat leng a um cang. Mah lio caan ah Britain ah hmaikal a ṭuan i a hnuah Uktu Bu chungtel a hung simi John E. Barr nih hitin a chim: “1936 in 1945 chungah awkhumhmi kuang cu ka hawi a si zungzal. Mah lioah awkhumhmi kuang a um lo ahcun ka um thiam lo. Mi innka ah Unaupa Rutherford aw ka theihmi nih thazaang a ka pek tuk i ka pawngah a um taktakmi bantukin ka ruah. Asinain awkhumhmi kuang nih phungchimnak rian ah aa tel vemi, mi lungthin chung lut lakin cawnpiak ding timi kha tlam a tlinter kho lo.”\n6, 7. (a) Tehte khaannak card hman a ṭhatnak le ri a ngeihnak cu zeidah an si? (b) Jehovah nih zeiti lam in dah ‘kan kaa ah a bia a chiah’?\n6 Tehte khaannak card. 1933 thawkin thawngthanhtu hna cu innkhat hnu innkhat phungchimnak ah tehte khaannak card hman awkah forh an si. Mah card cu report peknak ah kan hmanmi catlap tia hrawng a si. Mah ah Baibal kong tawite le inn-ngeitu nih a hmuh khawhmi Baibal hrambunhmi cauk cazin aa ṭial. Thawngthanhtu nih mah card kha inn-ngeitu an pek hna i an relter hna. A hnuah Puerto Rico le Argentina ah missionary a ṭuanmi unaunu Lilian Kammerud nih “tehte khaannak card hman cu ka duh tuk” tiah a ti. Zeicah? Hitin a chim: “Kan dihlak in ṭha tein phungchim kan thiam lo. Asinain mah card nih mi chawnhbiakning thiam awkah a ka bawmh.”\nTehte khaannak card (Italy holh)\n7 1918 ah tipil a ingmi Unaupa David Rush nih hitin a chim: “Ṭha tein phung a chim khomi hi tlawmte lawng an si caah tehte khaannak card cu unau pawl caah bawmtu taktak a si.” Asinain mah hriamnam cu ri a ngei. Unaupa Rush nih hitin a chim: “A caan ah mi nih holh a thiam lomi ah an kan ruah. A ngaingai ti ahcun holh a thiam lomi bantuk kan si taktak. Asinain Jehovah nih a rianṭuantu in mipi sin phungchim awkah a kan timhtuahmi a si. Mah hnu tlawmpal ah mi inn ah Baibal hman awk a kan cawnpiaknak thawngin kan kaa ah a bia a chiah. 1943 ah thawkmi Phungchim Ning Cawnnak in cutin a kan cawnpiak.”—Jeremiah 1:6-9 rel.\n8. Zeitindah Khrih cawnpiaknak kha na cohlan khawh?\n8 Cauk. 1914 thawkin Jehovah miphun nih Baibal kong a fiantermi cauk phun 100 leng an chuah. Cauk cheukhat cu hmualngei tein phungchim khawh awkah thawngthanhtu pawl cawnpiaknak caah chuahmi a si. Thawngthanhtu a sinak kum 70 hrawng a si cangmi Denmark i unaunu Anna Larsen nih hitin a chim: “Phungchim Ning Cawnnak le mah cawnnak ah hmanmi cauk pawl in hmualngei tein phung a chim khomi thawngthanhtu si awkah Jehovah nih a kan bawmh. Mah cauk hna lakah a pakhatnak cu 1945 ah chuahmi Pennak Thawngthanhtu hna caah Theocratic Bawmtu timi a si kha kaa cinken rih. Mah hnu, 1946 ah “Thilṭha Phun Zakip Tuah Khawh Awkah Thilthuam” timi kha an chuah. Atu ah 2001 ah chuahmi Theocratic Rianṭuannak Sianginn Cawnnak In Ṭhathnemnak Hmu timi cauk kan ngei.” Phungchim Ning Cawnnak le mah ah hmanmi cauk hna cu phungchim rian ṭuan khawh awkah Jehovah nih a kan bawmhnak a biapimi lam an si. (2 Kor. 3:5, 6) Phungchim Ning Cawnnak ah na min na pe cang maw? Zarh fatin pumhnak ah Rianṭuannak Sianginn cauk kha i put in tinṭan tlaitu nih mah cauk a cherhchan tikah na zoh ve maw? Cutin na tuah ahcun phungchim thiam deuh awkah Khrih cawnpiaknak na cohlan a si lai.—2 Kor. 9:6; 2 Tim. 2:15.\n9, 10. Biatak thlaici tuhnak le ti toihnak ah cauk cu zeitindah aa tel ve?\n9 Jehovah nih a hrampi Baibal cawnpiaknak fianter awkah a kan bawmmi cauk pawl kha a bupi hmangin a kan chuahpiaknak thawng zongin a kan bawmh. Zungzal Nunnak a Pemi Biatak timi cauk cu hmual a ngei tukmi cauk a si. Mah cauk cu 1968 ah a voikhatnak an chuah i ṭhatnak a chuak colh. 1968, November thla Pennak Rianṭuannak nih hitin a ti: “Biatak cauk cu a kan cahmi an tam tuk caah September thla chungah Brooklyn i Bupi sehzung ah zan i rian a ṭuan dingmi phu pakhat kan dirh.” Hitin a ti chap: “August thla chung i voikhat ah Biatak cauk a kan cahmi cu kan chuahmi nakin uk nuai khat le cheu leng a tam deuh.” 1982 a phanh tikah holh phun 116 in uk nuai 100 leng chuah a si cang. 1968 in 1982 tiang, kum 14 chungah Biatak cauk thawngin mi nuai khat leng cu Pennak thawngthanhtu an hung si. *\n10 Baibal cawnpiaknak caah bawmtu a simi Baibal Cawnpiakmi Taktak Cu Zeidah A Si? timi cauk kha 2005 ah an chuah. Atu ah mah cauk kha holh phun 256 in uk nuai 200 hrawng chuah a si cang. Zei ṭhatnak dah a chuak? 2005 in 2012 tiang, kum sarih chungah mi nuai 1.2 hrawng cu thawngthanhtu an hung si. Mah caan chungah kanmah he Baibal a cawngmi cu nuai 6 in nuai 8.7 leng tiang an karh. Jehovah nih Pennak biatak thlaici kan tuhmi le ti kan toihmi kha thluachuah a pek ti cu a fiang ko.—1 Korin 3:6, 7 rel.\n11, 12. Cherhchanmi Baibal cacang ningin kan mekazin pawl cu ahote caah dah chuah a si?\n11 Mekazin. A hramthawk ah cun Vennak Innsang cu vancung ruahchannak a ngeimi “tuurun hmete” hna caah chuahmi a rak si. (Luka 12:32; Heb. 3:1) 1919, October 1 ah Jehovah bupi nih mipi caah a dang mekazin pakhat an chuah ṭhan. Mah mekazin kha Baibal Siangngakchia hna le mipi nih an duh tuk caah kum tampi chung Vennak Innsang nakin tam deuh chuah a rak si. Mah mekazin kha Sui Chan tiah an rak auh. 1937 ah Hnemtu tiah an thlen i 1946 ah I Hlau! tiah an thlen ṭhan.\n12 Kum tampi chungah Vennak Innsang le I Hlau! cu an ṭialning aa thleng lengmang nain aa tinhnak cu aa thleng bal lo, mah cu Pathian Pennak kong thanh le Baibal an zumh nakhnga bawmh kha a si. Atu ah Vennak Innsang kha cawn awk cauk le mipi pek awk cauk tiin chuah a si. Cawn awk cauk cu “sal hawi” a simi “tuurun hmete” le “tuudang” caah chuahmi a si. * (Matt. 24:45; Johan 10:16) Mipi pek awk cauk cu Baibal le Pathian a upat ko nain biatak a hngal rih lomi hna caah a hleiin chuahmi a si. (Lam. 13:16) I Hlau! cu Baibal le a hmaanmi Pathian, Jehovah kong a hngal lomi hna caah chuahmi a si.—Lam. 17:22, 23.\n13. Kan mekazin he aa tlaiin zei chingchiah awk dah na hmuh? (“ Vawleicung Pumpi Cauk Chuahmi Cazin” kha i ruah u.)\n13 2014 thawkin thla fatin I Hlau! nuai 44 leng le Vennak Innsang nuai 46 hrawng chuah a si. I Hlau! kha holh phun 100 hrawngin le Vennak Innsang kha holh phun 200 lengin leh a si. Cucaah vawleicung ah holh phun tam bik in lehmi le chuahmi mekazin an si. Mah cu chingchiah awk tlak a si nain kan khuaruah a har awk cu a si lo. Zeicatiah mah mekazin ah Jesuh nih vawleicung khuazakip ah chim a si lai a timi thawngṭha aa tel caah a si.—Matt. 24:14.\n14. Cauk chuahnak ah hmanmi bu min an thlenmi cu zeicah aa tlak, mah min thar he aa tlakin Pathian salle nih zeidah an tuah?\n14 Baibal. 1896 ah Unaupa Russell le a hawile nih cauk chuahnak ah an hmanmi bu min kha Baibal timi biafang telh awkah Vennak Innsang Baibal le Cazual Bu tiin an rak thlen. Pennak kong thawngṭha karhternak ah Baibal cu hman bikmi hriamnam a si zungzal caah mah an thlenmi cu aa tlak taktak. (Luka 24:27) Mah min thar he aa tlakin Pathian salle nih Baibal chuahnak le relnak kha lungtho tein tha an pek. Tahchunhnak ah, 1926 ah The Emphatic Diaglott timi Baibal kha bupi seh in chuah a si, mah cu Benjamin Wilson nih a chuahmi Khrihfa Greek Baibal a si. 1942 thawkin King James Version uktling kha uk 700,000 hrawng chuah a si. Kum hnih a rauh hnuah American Standard Version kha chuah a si, mah ah Jehovah min voi 6,823 aa tel. 1950 a phanh tikah uk 250,000 leng mi kan pek cang hna.\n15, 16. (a) Vawlei Thar Lehnak Baibal he aa tlaiin zei kha dah na sunsak? (“ Baibal Lehnak A Ṭhangcho” timi rinli kulh kha i ruah u.) (b) Jehovah bia nih zeitindah na lung aan suk khawh?\n15 1950 ah Vawlei Thar Lehnak Khrihfa Greek Baibal kha chuah a si. 1961 ah Vawlei Thar Lehnak Baibal uktling in chuah a si. Mah Baibal ah Jehovah min kha a hramthawk Hebru Baibal i aa telnak paohah an telh ṭhannak thawngin Jehovah kha an thangṭhat. Pathian min cu a hramthawk Khrihfa Greek Baibal zongah voi 237 aa tel. Mah Baibal cu a hmaanmi le rel a fawimi a si nakhnga voi tampi an remh ṭhan lengmang i hmanung bik an remhmi cu 2013 ah a si. 2013 ah Vawlei Thar Lehnak Baibal uktling asiloah a cheubang kha holh phun 121 in uk nuai 201 leng chuah a si.\n16 Vawlei Thar Lehnak Baibal kha anmah holh tein an rel tikah cheukhat nih zeitindah an lehrulh? Nepal mi pa pakhat nih hitin a chim: “Nepal Baibal hlun cu hlanlio holh in ṭial a si caah mi tampi nih hngalhthiam awkah kan i harh tuk. Asinain Vawlei Thar Lehnak Baibal cu nifa hmanmi holh in ṭial a si caah ṭha tein kan hngalhthiam khawh cang.” Central African Republic i nu pakhat nih Sango holh in lehmi Baibal a rel tikah a mitthli a tla i “mah hi pei ka lung a ka sumi holh a si cu” tiah a ti. Mah minu bantukin kannih zong Baibal nifate kan relnak thawngin Jehovah bia nih kan lung a suk khawh ve.—Salm 1:2; Matt. 22:36, 37.\nKan Hmuhmi Hriamnam le Cawnpiaknak caah i Lawmhnak\n17. Na hmuhmi hriamnam le cawnpiaknak na sunsak kha zeitindah na langhter khawh, cutin na tuah ahcun zei ṭhatnak dah na hmuh lai?\n17 Siangpahrang Jesuh Khrih nih a kan pekmi hriamnam le cawnpiaknak kha na sunsak maw? Pathian bupi nih an chuahmi cauk kha a caan pe in na rel maw, mah kha midang bawmhnak ah tah na hmang maw? Cutin na tuah ahcun 1914, October 4 ah tipil a ingmi Unaunu Opal Betler nih a chim bantukin na chim khawh ve lai. Hitin a chim: “Kum tampi chung ka vapa [Edward] he awkhumhmi kuang le tehte khaannak card kha kan rak hman. Cauk, cauk hmemi le mekazin pawl hmangin innkhat hnu innkhat ah phung kan rak chim. Campaign tuahnak, artlang in kalnak le cazual phawtnak ah kan rak i tel. A hnuah, lungthawhnak a ngeimi lennolh tuah awk le Baibal cawnpiaknak tuah awkah cawnpiak kan si. Kan rian a tam ko nain kan i nuam.” Jesuh nih a uknak tangah a ummi hna cu thlaici tuhnak le zunnak ah an rian a tam lai i hmunkhat ah an i nuam lai tiah bia aa kam. Mah biakam a hmaan kha Opal bantukin mi tampi nih an hmuh.—Johan 4:35, 36 rel.\n18. Zei tinvo sung dah kan ngeih?\n18 Siangpahrang sal a si rih lomi mi tampi nih Pathian miphun cu “fimthiamnak zeihmanh a ngei lomi, mi sawsawh menmen an si” tiah an ruah men lai. (Lam. 4:13) Asinain ruathmanh. Siangpahrang nih mi sawhsawh a simi annih kha a ṭha bikin cauk a chuah khotu si awkah a bawmh hna caah vawleicung ah tam bikin lehmi le chuahmi cauk cheukhat kha an chuah khawh. A biapi deuhmi cu miphun kip sinah thawngṭha a phanh nakhnga mah hriamnam pawl kha hman awkah Siangpahrang nih a kan cawnpiak i a kan forh. Biatak thlaici tuhnak le zunnak rian ah Khrih he kan ṭuanṭi khawhmi hi tinvo sung taktak a si.\n^ cat. 2 A luancia kum hra chung lawngah Jehovah miphun nih Baibal hrambunhmi cauk nuai 20,000 leng an chuah. Mah lengah kan Web site a simi jw.org kha vawleicung pumpi i Internet a hmangmi mi nuai 2,700 leng nih an zoh khawh cang.\n^ cat. 9 Baibal biatak cawnpiak awkah thawngthanhtu pawl a bawmmi a dang cauk cheukhat cu Pathian Tingtang (1921 ah chuah a si), “Pathian cu Zumhawktlak a Si” (1946 ah chuah a si), Vawleicung Paradis ah Zungzal Na Nung Kho (1982 ah chuah a si), Zungzal Nunnak ah a Hruaimi Hngalhnak (1995 ah chuah a si) hna hi an si.\n^ cat. 12 “Sal hawi” cu ahote dah an si timi hngalhthiamning thar kha 2013, July 15, Vennak Innsang, cahmai 23, catlangbu 13 ah zoh.\nSiangpahrang nih a kan bawmh ti kha calehnak rian nih zeitindah a langhter?\nKan cauk he aa tlaiin zeinihdah Pennak cu na caah a um taktakmi a siter?\nSiangpahrang nih a kan timhpiakmi hriamnam pawl na sunsak kha zeitindah na langhter khawh?\nVawleicung Pumpi Cauk Chuahmi Cazin\nCAUK CHUAHMI DIHLAK\nBaibal lehnak dihlak fonhmi (uktling asiloah a cheubang) *\nNuai 5,000 leng\nNuai 400 leng\nVawlei Thar Lehnak Baibal *\nNuai 201 leng\nA dang cauk pawl\nHruaitu Mao Tse-tung Ṭialmi Chungin Lakmi *\nNuai 1,000 leng a si tiah ruah a si\nBaibal Cawnpiakmi Taktak Cu Zeidah A Si? *\nLEHMI HOLH PHUN\nPathian Bia Ngai law Zungzal in Nung *\nVawleicung pumpi Minung Tinvo kong Thanhnak *\nVawlei Cung Nunnak Zungzal In I Nuamhpi! *\nBiatak Hngalh Na Duh Maw? * (cazual)\nTAM BIK IN CHUAHMI LE LEHMI MEKAZIN\nVennak Innsang *\nThla khat ah holh phun 212 in nuai 45.9\nI Hlau! *\nThla khat ah holh phun 99 in nuai 44.7\nAARP Mekazin *\nThla hnih ah Mirang holh lawngin nuai 22\n500,000 hrawng; a caan ah holh phun 50 hrawng\n(American Pension a La cangmi hna Phu nih chuahmi)\n^ cat. 57 Laknak: Guinness World Records\n^ cat. 59 Laknak: King James Baibal Bu\n^ cat. 61 Laknak: Biblica Fact Sheet\n^ cat. 63 Jehovah Tehte Hna nih an chuah, 2014, January ah cazin lakmi a si\n^ cat. 66 Laknak: Guinness World Records\n^ cat. 68 Jehovah Tehte Hna nih an chuah, 2014, January ah cazin lakmi a si\n^ cat. 71 Jehovah Tehte Hna nih an chuah, 2014, January ah cazin lakmi a si\n^ cat. 73 Laknak: UN Vawleicung pumpi Minung Tinvo kong Thanhnak Web site, 2013, October ah cazin lakmi a si\n^ cat. 75 Jehovah Tehte Hna nih an chuah, 2014, January ah cazin lakmi a si\n^ cat. 77 Jehovah Tehte Hna nih an chuah, 2014, January ah cazin lakmi a si\n^ cat. 80 Jehovah Tehte Hna nih an chuah, 2014, January ah cazin lakmi a si\n^ cat. 82 Jehovah Tehte Hna nih an chuah, 2014, January ah cazin lakmi a si\n^ cat. 84 Laknak: AARP\n^ cat. 86 Mormons bu nih an chuahmi a si\nBaibal Lehnak A Ṭhangcho\n1989 a phanh tikah Vawlei Thar Lehnak Baibal cu uktling in asiloah a cheubang in holh phun 11 in chuah a si cang. Vawlei Thar Lehnak Baibal a herh tuk caah Uktu Bu i Caṭialnak Kawmiṭi nih calettu pawl kha ṭha tein le hmualngei tein rian an ṭuan khawh nakhnga tinṭan pek awkah an timhtuah. MEPS (Holh phun kip in ca le hmanthlak tuah khawhnak electronic program) Program department nih Baibal Lehnak System timi computer program kha an tuah. * Mah program nih ca cu a let lo nain calettu pawl kha an rian ningcang tein chiah awk le a herhmi ca pawl fawi tein zoh khawh awkah a bawmh hna. Lungthin dihlak in aa pemi calettu, tinṭan petu le a bawmtu hna cu Baibal kha holh phun pakhat hnu pakhat in chuah khawh awkah fakpi in rian an ṭuan.\nAn i zuamnak thawngin 2004 a phanh tikah Vawlei Thar Lehnak Baibal cu holh phun 50 lengin chuah a si cang. Kum kua a rauh hnu, 2013 ah Vawlei Thar Lehnak Baibal cu holh phun 121 in chuah a si cang i a dang holh zong aa chap lengmang.\nVawlei Thar Lehnak Baibal uktling\nKhrihfa Greek Baibal\n^ cat. 106 Atu ah Baibal Lehnak System cu Vennak Innsang Lehnak System tiah auhmi program ah aa tel, mah kha vawleicung pumpi i calettu hna nih an hman\nCauk Chuahnak Rian\n‘Phun kip, Ram kip le Holh kip caah Thawngṭha’


Salai Lungthli Tum Nih Fiang Tein A Rak Langhter Cang, Salai Ceu Bik Thawng Hi Zei Dirhmun Ahdah Kan Herh – Chin 11 News\nSalai Lungthli Tum Nih Fiang Tein A Rak Langhter Cang, Salai Ceu Bik Thawng Hi Zei Dirhmun Ahdah Kan Herh\nPosted By: Chin News June 15, 2020\nState Hluttaw menmen ah Salai Ceu Bik Thawng kan herh lo, Rampi Hluttaw ah kan herh\nSalai Ceu Bik Thawng hi kan policy ai kalh ngai nain kan miphun caah ai pumpekmi cung ah ka upat ngaimi a si. Anih hi MP ai cuh ahcun mee ka pek te lai tiah 2015 ah ka rak chim bal, atu tiang zong mee pek a phu tiah ka ruah zungzalmi a si ko.\nNain, kan miphun nih amah kan herh khunnak hmunhma (Pyithu or Amyotha Hluttaw) caah i cuh ai tim lo. Vuanci riansang i ruahchannak he cheukhat nih an i cuh tawnnak hmunhma (State Hluttaw) ah i cuh ai tim, amah caah level a niam tuk ka ti. Hika zawn ah cun ka uar lo ngaingai. Ai tinhmi aruang dang zong a um ko lai nain State Hluttaw cu budget phawt ning luala an ceih i caan a dih tawnmi a si, federal kong ceihnak hmun zong a si lo.\nTulio tampi nih an thangchiat ngaimi Thantlang peng CNLD chairman Pu Lal Maung Cung khi Thantlang peng ah CNLD or CNDP a thawn khawhnak ding caah i pumpe bikmi a si. A caan le a ngeihchiah chawva dihlak in party caah a tang. Thih ngamh in an party a dirhkamhtu a si.\nAi pumpek bantuk tein State MP hmunhma pakhat ai ham, ai ham phu zong a si ko. Kianh phu zong a si. A lawngmi hmunhma a dang tampi ko nain Salai CBT nih a lawng lomi hmunhma cengel ai thim khi uar a um lo ngaimi cu a si.\nPu Tial Ling le Pu Zo Bawi zong Zophei an si ko, nain kan dihlak Chinmi kan si ko caah Hakha peng in an i cuh ko. Anmah bantuk in Salai CBT zong nih a lawngmi hmunhma ai thim awk a si.\nDirhmun fekmi ngeih ko ahcun peng dang in thimnak luh zong zenh awk a si hnga lo, VP Van Thio zuam cawh zong tih awk a si hnga lo. Uico bantuk in saruh i cuh lengmang ahcun mah le mah i sehnak ah caan a dih kho.


Cozah Riantuan Thlahlawh Karhding Timi Thawng Dik Lo A Si – THE CHINLAND POST\nCozah Riantuan Thlahlawh Karhding Timi Thawng Dik Lo A Si\nTCP-Thantlang|2019 Tho 28|Tuthla chungah Online & Social Media ah a langsar ngai mi Cozah zung riantuan poah thlahlawh zatuak (30) a kai lai i tuhthla chungin ramleng bawmhnak in 54000 thlahlawh karh a si lai timi thawngpang pawl cu a dik lo mi a si tiah Presidnet zung chimphuannak nawl ngei U Zaw Hte nih a chim.\n“Micheu khat nih an chimning ah thlahlawh si lo in bawmhnak tu a si lai. cu chunga 40000, 50000 hrawng a si te lai tite hna theih a si. Cutik ah hi kong a si hmanh ah President zung le Deparment zung dangdang hna sipek ah pakhatnak bik ah Cabinate biachahnak a um hma sa awk a si. Cun a si tak maw tiin budget kongkau tawlrel nak zung tuanvo ngeitu hna sin ah kan hal than tikah an mah lei zong nih kan thei lo an ti caah hi thawngpang cu thawng dik lo, bia vaivuan a si ko.”tiah U Zaw Hte nih a chim.\nA tulio ah cozah riantuan dihlak minung sing 10 le thong 90 reng lo an um i a tubantuk in thlahlawh minung pakhat 40000 le 50000 te hna karh piak dingah budget a um lo pin ah le suaisam mi zong mi zong a um rih lo caah a si kho lo mi a si tiah.”a cunglei upa nih a chim.(Ref: The Fifth Wave News)\nPrevious Khua Caan Zohthiam Minthang Dr. U Tun Lwin A Thi\nNext Paletwa Amyota Hluttaw MP le India Zung Riantuantu telh Minung (9) An Tlau


Tuchun US Rampi A Thimi Zat Le Zawtnak A Ngeimi Zat Thanhnak An Tuahmi Cu Tuksaphur Taktak A Si Thlnkhurpi Ah A Cang Ruangmang Ko Ne – Chin World News Evening\nTuchun US Rampi A Thimi Zat Le Zawtnak A Ngeimi Zat Thanhnak An Tuahmi Cu Tuksaphur Taktak A Si Thlnkhurpi Ah A Cang Ruangmang Ko Ne\nApril 25, 2020 Salai Van World News\nCoronavirus updates 25 April ah Center for Systems Science and Engineering at Johns Hopkins University hna nih thanhnak an tuah ṭhan cang. US ram chung ah hi zawtnak in a zawmi an tamning cu tuksapur ngaingai a si ko. Tuzing ah an thanh ṭhaning ah cun US ram chung ah hi zawtnak in a zawmi hi minung 889,000 renglo bak an si cang ti a si.\nKan theih cio cang bantuk in US ram zong ah in a zawmi paoh an check kho dih hlei ve hna loh i a cozah nih an thlop kho cawk ve hlei hna loh. Center for Systems Science and Engineering at Johns Hopkins University hna nih data an khawmhning in vawleicung ah hi zawtnak in a zawmi hi minung 2.7 million renglo bak an tling cang ti a si. Cu chung ah hi zawtnak ruang a thi cangmi hna hi minung 195,000 renglo bak an si cang tiah an chim.\nAn chim chih rihmi cu a ngaingai tiah cun data kan khawmh khawhmi nak in hi zawtnak a ngeimi le a thihpimi hi an tam deuh lai. Zawtnak an ngeih le ngeihlo hneksak khawh cawk lomi le ram cheukhat nih thil a sining taktak in a chim lomi zong an um lai tiah an chim chih.\nKan hnu lei December 2019 ah China in ai thokmi zawtnak novel coronavirus (COVID-19) nih vawlei ah a chuah pimi chiatnak hi vawlei tuanbia ah philh awk a ṭha ti lomi a si. United States hi zawtnak a tam biknak ram a si i minung 889,000 leng nih zawtnak an ngeih cang. Cu chung ah minung 50,890 hna nih an thihpi fawn cang. Ref: ABC News\nNote: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Reference/Credit/Source ṭha tein kan pek peng lai. Cucaah thawngpang kan ṭialmi kan palhnak a um cun theihter khawh peng kan si. Chinworldnewsevening page ah le J Van Duh Thar ah pehtlaih khawh peng kan si. Mipi sinah thawngpang thlazamh na duhmi um cun kan i thlahzamh khawh piak ko.\nLungrawk Ngai A Si: US Ram State Cheukhat Ah Cun Mipi Nih An Duhmi Paoh An Tuah Thluahmah Ko Cang\nCoronavirus A Tam Biknak Ram Pahra Hna An Dirhmun Cuaithlai Ṭinak Rak Zoh Hmanh!


Pele Record Ngeihmi Phak Khawh Nak Ding Ah, Messi Nih Kawl 17 Lawng A Duh Cang - Huapzau\nPele Record Ngeihmi Phak Khawh Nak Ding Ah, Messi Nih Kawl 17 Lawng A Duh Cang\nKan thei bantukin atu ah hin PELE cu a ngandamnak lei a chia ngai cang, hospital ah a caan tam deuh a hmang cang. Pele nih hin club pakhat caah kawl 643 bak a khumh i, atu ah hin Lionel Messi nih club pakhat caah kawl 626 a khumh lio asi ve.\nNaite ah Pele nih cun club pakhat caah kawl khumh tam bik ka sinak cu, Lionel Messi nih a ka lonh kho ko lai tiah a rak chim vang.\nPele nih hin Santos caah puai 656 bak a rak chuih i, kawl zong 643 bak a khumh kho. Pele cu club pakhat ca lawng ah kawl khumh tam bik record ngeitu asi. Santos ah hin season 19 chung bak caan a hmang. 1974 kum ah Pele nih Santos a rak chuah tak i, New York Cosmos lei ah aa thial. Atu ni tiang Pele record lonh kho le, phak kho an um rih lo.\nNizan Barcelona le Eibar cu Camp Nou ah La Liga puai an chuih i, Camp Nou ah Barcelona lei nih 5-0 bakin an tei hna. Barca captain Lionel Messi nih cun kawl 4 bak a khumh i, Arthur Melo nih kawl khat a khumh ve.\nNizan kawl 4 bak a khumh hnu ah Lionel Messi nih cun club pakhat caah kawl khumh tam bik record ngeitu Pele cu kawl 17 lawng in a phak ti lo, Pele nih Santos a rak chuahtak lio ah khan kum 33 asi i, atu ah hin Lionel Messi zong kum 32 asi ve. Mah lio ah khan Messi nakin Pele cu kum 1 in a upa deuh.\nBarcelona number 10 Messi nih Barcelona caah puai 715 a chuih cang i, kawl 626 a khumh cang, goal per game hi 0.87 asi.\nMessi nih kawl a khumhnak le a khumh zat cu, La Liga-ah goals 436, Champions League-ah goals 114, Copa de Rey ah goals 53, Spanish Super Cup ah goals 14, European super Cup ah goal 3 asi.\nLionel Messi nih hin Pele Record ngeihmi a lonh kho lai maw?\nPremiere League: Tun Season Khelh Mekah, Tackles Nei Tam Zual Players 10 te\nKan hriat angin Premiere League hi khawvel league hmuhnawm ber a ni hial awm e, Khawvel league Rank-ah pawh a […]


***Vakok.Lian***: CNF le Nihin Kan Miphun Dirhmun! (Part -10)\nIndiana Chin community Chairman Pu Za Bik hruainak thawng in kan hlan mi Chin Community Center cu minung sawm (50) hrawnglawng kan ni tlumnak Hall fate a si nain, kan miphun lawng si loin Indianapolis khua a um mi minak- mirang, upa-ngakchia tam pi nih theih mi hmun a si. Senator office in milian pi pi le Governor office in upa nganngan zong an ra i, kan Chin upa pawl he lai an rel tti nak le khua an khan tawnak hmun a si i, mi tam pi theih lo awk a ttha lo mi hrimhrim khi a si. Nizan December 28,2010 zanlei i, hi Chin Community Center ah kan tawn mi lunglawnhnak hi kan miphun tuanbia vawlei can dongh tiang a rak tang te hnga ding thilmak pakhat a si.\nAmerican pawl an tuanbia ah a biapi bik mi inn cu Philadelphia khua i, aum mi Independence Hall khi a si. American pawl caah a bia pi bik mi a si mi British pawl kuttang in luatnak hmuhnak caah Independence Declaration an tuah nak hmun cu mah Hall pi cu a si i, kum 230 leng a hmun cang mi an phunghram (constitution) zong thla 5 chung rauh in an rak ttialnak hmun zong mah inn tthiamtthiam cu a si. Cu ve bantuk in, USA ram i, CNF pawl caah cun hi Chin Community Center hi American pawl i, an Independence Hall ban tuk cu a si ve. Thil pi pa kan tuahnak le kan khan nak bik a hmun hi mah kan Chin Commnunity Center te hi a si. Philh awk ah a ttha lo mi inn le hmun te a si i, hi inn kan rak hlan khawhnak caah a rak tawlrel tu upa pawl nan cung ah kan ni lawm.\nPu Thla Hei nih a vun phah mi Chinland Club (CC) luhnak cauknak lian pi cu, number 1000 nak zawn ah, Pu Lian Kung (Sazaci Lian Kung) fapa hniang Thawng Pi nih a min, a phone number le a E.mail pawl a vun ttial dih. Cu cangka in keimah nih CC member 1000 kan tling cang! Kumkhat (thla 12) chung ah member 1000 tlinh ding in kan thimh i, Sep.4,2010 ah kan thawk mi cu thla li chung ah kan tlinh cang! tiah ka vun thanh cang ka in, ka bia hmanh a dih hlan ah khin zaa pi in an rak au, an kut an bengh i, keimah zong ka bia peh ti lo in ka au ve. Kan ni lawmh tuk ah pakhat le pakhat kan kut kan ni tlai, lawmhnak bia kan ni chimh. Kan ni lawmh tuk ah kan mitthli zong a haa dih. Salai Tial Bawi Ling nih Japan ram tuah a Canon Camera lianpi cu aa lak i, ving ving ving ..tiah hman a rak kan thlak tluahmah. A tlawmpal ah kan Chin miphun lak ah ralbawi lianbik kan ni ngeih mi Col. Solomon nih "mah hnu hin cun kan ni thim mi tluang te le tlamtling tein, kan tuah khawh cang lai, hi CC member chungtel pakhat cio nih kan ram an dawtnak ah kan ni lawm i, Pathian nih um pi chin chin ko hna seh" tiah lungsi ngai in a chim i, kan tthutnak cio ah kan vun tthu tthan.\nZeiruang ah dah mah tluk hin kan ni lawmh? Mi tam pi kan lung a fiang lo men lai. CC member pakhat nih kumkhat ah a tlawmbik American $ 150 thawh ding a si i, member 1000 nih cun kumkhat ah $150000 USA ram chung in CNF rianttuannak caah phaisa a lut tinak a si ko. Hi phaisa hi kan miphun dohtlennak ah aa zaa maa ti ah cun a zaa naisai lo, a sinain hiphaisa nih hin kan miphun dohtlennak ah hmual tam pi a ngeih ter lai. CNF/A rianttuan tu an thabatnak tam pi a dam ter deuh lai i, an rawlttam nak tampi a tthatter lai ti cu a fiang. Khatte lei in chim ah cun hi phaisa nih hin kan miphun dohthlennak zeimaw zat a tlen hrim hrim lai tinak a si ko. CC chungtel member pakhat cio sin ah kan ni lawmtuk hrinhrin tiin, CNF USA regional Chairman aiawh in vum chimchap ka duh. Phaisa $150 hi a tam lo mi a lonain, mah phaisa $150 hmuhnak ah hin zeitluk in dah reitheih thabat in a herh i, hmuh a har ti mi hi CNF rianttuan tu pakhat cio nih kan nin theih piak ngai hna. Kan miiphun le kan ram siaherhnak, dawtnak tak tak ngeih lo in hi phaisa hi pek khawh a si hrim hrim lo.\nCareltu u le nau hna, hi member 1000 chung ah phaisa $150 lawng kumkhat ah pek hi cu a tlawm tuk a ti i, a let hra in $1,500 tiang a pee mi hna an um. Cu lawng si loin, meithalttha AK-47 kan cawk piak hna tiah , meithal zunkhat man $600 a pee mi hi minung 64 USA ramchung lawng ah an um. Kan unau pa khat (a min ka philh celngel) cu AK-47 zun hnih kan cawk piak hna a ti i, $1,200 pek ding in aa tim. Hi member chung ah hin kum 12 a si rih mi kan fa le ngakchia hna in rianhmanh a ttuan kho ti lo mi kum 70,80 a si cang mi kannu le kan pa hna tiang an i tel. A fiang tuk mi cu hi CNF dohtlennak hi kan miphun zaa pi kan ni tel mi mipi dohthlenank a si i, USA a um mi kan miphun minung 1000 nih kan ttanh pi mi hna si tinak a si ko. Hi kan dohthlenank kan ttanh timi alanghnak cu kan phaisa $150 kan pek nak hi a si. Mah caah cun hi minung 1000 nih kan thawh mi phaisa $150000 hi mirum pakhat nih million tam pi a thawh mi phaisa nak in vawlei cung mi pi hmaiah sullam a ngei deuh, a hmual a fak deuh, i san a tlai deuh. Minung 1000 nih kan ttanh pi mi thil hi thil sawh sawh a si lo, ti mi hi kan pawng a um mi American mipi le an cozah pawl fiangtuk in kan hmuh ter khawh cang lai an kan ttan pi nak zong ah an tha a tho chin chin ve cang lai.\nHi CC member 1000 si ter ding hi tukum ca kan rak i timh mi lawng a si i,cansau ca kan ni timh mi cu: vawlei cung ramtthatnak a phan mi kan miphun rianttuan tu vialte hi Chinland Club(CC) chung ah lut ter ding hi a si. Hi Chinland Club tuahnak ah a kan hrawi tu Pu Thla Hei nih a ti mi cu " Vawlei cung khuazaa ramkip a um mi kan Chin miphun vialte nih kan umnak office, kan ttuanak sehzung, kan umnak khua, kan umnak ram cio in hi kawl uknak hi kan doh dih lai. Kan ram ah va kal in meithal in va doh lawng hi dohthlenak a si loh, kan phaisa kumkhat ah $150 pek hi kan umnak hmunhma cio in kawluknak kan rak doh mi cu asi ko" tiah a ti . Kan miphun u nau 80 leng nih an nunnak an pek cang mi hi CNF dohthlennak ah aa tel rih lo mi kan um sual ah cun Pu Thla Hei bia bang, kan um nak ram le hmun cio in i tel ding ah a can a tlai rih lo.\nMiphun hawi hna, hi kumkhat kan ni timh mi thla 4 chung ah a tlam a tlin khawh hi, kan miphun nih kan ram kan dawt ruang ah le kan miphun kan ttanh ruang ah a hram pi cu a sinain, hi ban tuk kan dawtnak a vun langh khawhnak caah hin Col. Solomon le Pu Thla Hei ban tuk hruaitu ttha hna hi rak um hna hlah seh law a tu ban tuk hin kan tlam a tling lai tiah ka zum hrimhrim lo. America ram chung ah ramkulh (state) 14 an phan i, a khua cun khua 20 an cul. Khua khua khat ah hmun tam pi ah bia an i, thlathum chung an ni rauh. Zan ih manh lo in an um chel hi a tam i, tampi ah hawhra nih a den chel hna hi a tlawm lo.Hi hna pahnih hi kan miphun hruainak ah mi tam pi nih kan ngeih khawh lo mi, mipi hruainak pahrang ttha Pathian nih a pek hna. Hi an pahrang pawl tam pi lak ah pakhat cu: minih thin hun tuk in an vun den hna lio ah zeipawi lo in an ni um mi, mahpa kha hawi ah an ser tthan khawh nak a si. Hihi a tu hruaitu an ttuan hnu lawng ah si lo in, an ngakchiat lio Hakha le Thantlang an rak um lio te hrimhrim in an ni ngeih mi, an ni chuah pi mi a si. A tutan, hi kan hruaitu pa hnih hna i America ramchung an rianttuanak le an kan hruainak hi cu kan miphun tuanbia ah vawlei cang donghtiang a rak hmun lai i, a rak tang ding kan miphun ttuan bia dawh pakhat a si. Hi tuanbia dawh ttialnak aa tel mi CC member pakhat cio cung ah lunglawmh nak le thathawh chin chin nak he...\nNan miphun hawi,\nRef:: From: Daniel Sakhong <danielsakhong_chinram@yahoo.com>\nPosted by L.VanBlian_blogpost.com at 5:50 PM


Hi Nu Hi Pa Cu A Nun Ah Hmuh Ding A Um Lo Tiah An I Nih Sawh Tawn Maw? – Chin World News\nHi Nu Hi Pa Cu A Nun Ah Hmuh Ding A Um Lo Tiah An I Nih Sawh Tawn Maw?\nPosted By: thawng January 20, 2019\nKhipa/nu cu ka piangthar aa ti ko nain a nun ah zeihmanh hmuh khawh ding a um tiah an i ti tawn maw? A nih tham cu aa pum ve sawhsawh i si ko a nun ah zeihmanh ka hmu lo tiah na kong an chim tawnmi an um maw? Culawng siloin biakinn chungah alaam ko nain a nun ah hmuh awk a um lo tiah na kong an chim tawn maw?\nCun amah vanram a kai ahcun kei zong van ah ka kai tuk lai tiah na kong an chim tawnmi an um ko lo maw? Khrih a cohlan rih lomi, apiangthar lomi hna nih hi biafang pawl hmangin mi an kong an caih tawn hna.Sihmanhsehlaw hi bia an chimnak a ruangah cu kan nun ah hmuhmi an ngaih lo ruangah siloin hnahchuahnak an ngaih ruang tu ah a si.\n1 Peter 4 chungah Cun atu cu Lawkihmi hna kha, cu bantuk nunning ah cun nan telpi duh ti hna lo caah an kuaruah a har i nan nih kha an in serhsat hna.Sihmanhsehlaw a nungmi he a thimi he bia a ceihtu ding Pathian hmaiah cun an chuak ve lai i an bia cu an i chim ve te ko lai a ti.\nA nun ah zeihmanh ka hmu lo tiah chim lengmang ko hna hmanhsehlaw Khrih a cohlang taktak mi hna cu fiangtein an hmuh khawh ko hna ti a fiangmi a si.Aruang cu an zawhmi lam zawh ve usihlaw. Khuaruahhar lei in aaaa a piangthar nain a tluu tthan ko khih tiah kan kong an caih tthan tawn. Cu ruangah cun a cung langhtermi bia hmangin dohkalhnak phunkip kan ton caan zongah lunghrinhnak le lungaw ttawmnak um lo tein sualnak lam ahcun kirtthan ti hna hla usih law, Pathian caah zumhawktlak tein um in a bia ngai peng ko hna usih.\nAbia ngaimi hna hi minih soisel le thangchiat si ko hmanhseh Pathian nih kan nun aa kan hmuh ko ti hi thei hna usih law a duhning tu in hmailei ah kal ko hna usih. Bawipa nih sunparnak co ko seh.Amen


Ralhrang Ralkap thazaang maw a dih hmasa lai CDM thazaang dah – Thechinlungnews\nRalhrang Ralkap thazaang maw a dih hmasa lai CDM thazaang dah\nTutan ah ralhrang ralkap maw thazaang a dih hamsa lai CDM dah ti hi ruah lo awk a tha lo. kan ruah lo i daithlang kan um ahcun CDM cawlcanghnak tu hi tuan ah a tlu kho mi a si. Cucaah thazaang kan chuah chinnak lai ralkap thazaang zei a lawh lai tihi kan tuak pah a herh. Ralkap cawlcangh ning le thazaang hoih in CDM lei ah thazaang chuah hau mi a si.\nRalhrang ralkap hi tuan ah (Thla hnih khat) ah an thazaang a dih lai lo. Zei ca tiah ahcun Cozah lei ram khat le ramkhat i bawmhnak hi a dang te a si ve. Ralkap le ralkap kar ah ramkhat le ramkhat ralkap hna i bawmh chanhnak an ngei ve. Tutan ahhin Asia ram Tuluk, Russia ti bantuk le a dang hna zong nih tangka zei mawzat an bawmh hna lai caah fawite ah an tlu colh kho lai lo.\nCun Ralhrang ralkap nih le nawlngeihnak a lak mi kilvennak ding ah kan ram thilchuak le chawlehthalnak vialte cu Tuluk le Russia le a dang ah a pawn dih lai. kum 40-50 ca in a pawn dih te lai i a hmuh mi tangka in mipi cozah cu hrawh aa zuam ko lai.Cu tik ah Kan ram le sifahnak cu aa then kho ti lai lo. Tuluk le Russia driver bantuk kan si ko cang lai. Cucaah Ralkap hi kan hrawh cikcek lo ahcun a hlan ralkap uknak in kan sungh a fak lai.\nAfiang mi cu, Asia ram cheu khat hna nih ral kap lei cawlcanghnak caah an bawmh lai. Ralkap nih kan ram chung thilchuak le chawlehthalnak a pawn dih lai. Ahmuh mi in caan zei mawzat a tuan khawh lai. cu tik ah CDM zong thazaang caan saupi a chuah hrimhrim a herh ve lai.CDM thazaang a dih hlan ah rianrang deuh in kan lo hma hi nawr kan herh. Ramleeng le UN thil ti ning kha zoh hlah usih.\nRamchung minih lo hma ban kan hnawh lawng ah Ramleeng le UN an i hnawh lai. Cucah Zung kai mi vialte riantuan thiam lo in tuah ding, Zung kai mi hna zung an kai ngam lonak ding a lam kawl. Cun CDM luh ruang ah lungre thei mi hna dir kamhnak tha tuah, cu lo ahcun CDM luh aa harh mi an tam lai. A herh si le Civil war chuak ko sehlaw kan lohma tuan ah a dih ko lai. CDM thazang a dih hlan ah lo hma cak deuh in kan nor a herh.\nBe the first to comment on "Ralhrang Ralkap thazaang maw a dih hmasa lai CDM thazaang dah"


Thawngdik…Covid-19 khamhnak si phunkhat cu a donghnak hneksaknak an tuahmi result – Onlinenungak\nTrumh hi an soisel tuk ko bu ah hin, thil tuah avun i timh tak ah hin cun cakei bak a si ko. Vawlei cung pandamic pi cu dihderzok ding in tan avun lak pi chinchin cang ko hna hih.President Trumh nih debate lio i a chim ning te in avun tlinh cuahmah tik ah cun mah lio i a chim mi a zum lo pawl cu an ning zak ngai lai.\nVaccine kan chuah in kan phawtzamh dih lai i zawtnak vialte kan control khawh ko lai” tiah a chim chih. Virus khamhnak sii cu FDA nih approve an tuah hnu ah zapi sin ah phawt a si lai. Sizung le kum upa hna nih an i chun hmasa hnu ah zapi sin phawt a si lai. November thla dih lai ah chuah ding in timhlamhnak an ngei cang. US citizen paoh cu free in chunh a si lai ti a si.\nMordenana sii company nih an serchuah mi Covid-19 khamhnak si phunkhat cu a donghnak hneksaknak an tuahmi result ah 95% a khamh khawh tiah tuzing ah Moderna CEO Stephane Bancel nih a chim.\nPresident Trump zong nih a lawmhnak Twitter ah hi tin a tial, “For those great ‘historians,’ please remember that these great discoveries, which will end the China Plague, all took place on my watch!” President Trump nih Mah bantuk sii rianrang tein an ser khawhnak dingah red tape timi rule and regulations tampi a chah hnu ah rianrang deuh in an ser khawhnak a si. Daithlang seh law hi bantuk ngaingai hi a si kho hnga lo.\nPfizer’s company nih an serchuahmi cu 90% khamh khawhnak hmual a ngei an ti.\nPublished in Latest and WORLDNEWS


Baibal ah Cheuhra cheukhat peknak | ibcsandnes\nHome › Latest News › Baibal ah Cheuhra cheukhat peknak\nAnnouncements Blog Articles Latest News\tPosted on 22nd October 2017 • Updated 22nd October 2017 —by admin 2985\nBy: Rev. Sang Uk Cung\nBaibal relnak: Malakhi 3:8-12\nBiahmaithi: Cheuhra cheukhat peknak kongah cawnpiaknak a phunphun a um caah hi capar hi tha tein rak rel ve law na fiang hrimhrim lai ti zumhnak ka ngei.\nBaibal ah chaw peknak kong: Baibal ca nih chaw peknak kong a kan cawnpiakmi cu:\nCheukhat cheukhat: (Leviticus 27:30, Deuteronomy 14:22, 28-29, Number 18:21).\nLater le thlaithar: (Exodus 22:30, Leviticus27:26-27, Number 18:12, 2Korin 31:5, Exodus 23:19, 34:26, Deuteronomy 26:1-11, Number 18:12).\nMah lungtho tein pekmi thawlawm: Mah lungtho tein pekmi thawhlawm hi a tlangpi in then thum in then khawh a si. 1. Biakamnak thawlawm( Leviticus 7:13-15). 2. Lawmhnak thawhlawm( Leviticus 7:13,15). 3. Mah lungtho tein pekmi thawlawm( Deuteronomy 16:10).\nCheuhra cheukhat peknak: Cheuhara cheukhat hi zeiruang dah kan pek? timi hi biapi in van zoh hna usih.\nAbraham chan(BC1900-1700): “Cungnung bik Pathian tlaibawi Melkhizedek nih Abraham cu thluachuahnak a pek caah Abraham nih Melkhizedek cu Cheuhra cheukhat in thawhlawm a pek” ti kan hmuh.(Genesis 14:20,Hebrew 7:4). Ahmasa bik cheuhra cheukhatnak a si. Cun Jacob nih Pathian sinah kan pa inn i him tein na ka kir ter than ah cun ka ngeihmi vialte cheuhra cheukhat kan pek lai tiah bia aa kamnak kan hmuh.( Genesis 28:22).\nMoses Chan(BC 1250-1210): Moses sinah Pathian nih nawlbia a pek tikah hin cheuhra cheukhat pek hrimhrim ding hi nawlbia cauk ah a telhchihmi a si. A biapi in van lak ka duhmi cu, Leviticus 27:30, 31 ahcun, Ram chung i cheuhra cheukhat vialte, lo chung i a vuimi si hna seh, thingthei tlai hmasabik si hna seh, Bawipa ta an si…”tiah kan hmuh. Deuteronomy 14:22,28-29 ahcun, “Na thlaici nih a voimi vialte cheuhra cheukhat, a kum fa tein a voimi cu na pek lai… “tiah aum. Cun Number 18:21 zongah, “Israelmi hna cheuhra cheukhat vialte cu ro caah leivimi ka pek hna…” tiah a um. Cucaah cheuhra cheukhat peknak hi zumtu vialte nih pekding hrimhrim kha a kan chim.\nProphet Chan (BC 520-450): Prophet chan ah cheuhra cheukhat peknak forhfialnak kan zoh tikah Pathian nih ka “hneksat” uh ti bak in a ti cang. Malakhi 3:10 ahcun, “Cheuhra cheukhat a dihlak in thawlawm in ah rak pu u, cun ka inn chungah cun rawl um seh, Ka hneksak tuah ngat u…” ti bak in a kan ti.\nJesuh Chan: Jesuh khrih chan zong cheuhra cheukhat peknak kong a kan chim.(Matthai 23:23b). Jesuh nih a chim duhbik cu cheuhra cheukhat pek lawng kha i rinh loin midang caah dinfelnak, zaagnfahnak le zumhtlak sinak kan ngeih ding a herh zia zong kha a van chap chimh.\nMalachi 3:8-12 nih a chimduhnak: “Malakhi” ti a sullam cu, “Lamkaltu or thlahmi” tinak a si. A tialtu hi fiangte in hngalh a si lo nain BC 570-450 hrawng ah tial dawh a si. Malakhi 3:8-12 nih biapibik in a chimmi cu tlangbawi le mizapi hna nih khan Pathian pek awk a simi raithawinak kha Pathian an pek lo, an fir i a duhning in an nung lo. Cucaah bawipa nih ka hnesak tuah ngat u, van innka cu kan hun piak hna le hun piak hna lo,…” tiah an tinak a si.\nPathian nih hneksak a duh maw?: Baibal ca tha tein kan rel tikah Moses phungbia chungah Pathian nih hneksat a duhlonak kan hmuhnak cu Deuteronomy 6:16b ahcun,“ Bawipa nan Pathian cu hnesak nan del lai lo” tiah kan hmuh. Cu lawngsilo kan Bawipa Jesuh Khrih hrimhrim zong nih Matthai 4:7 ahcun, “Bawipa na Pathian cu hnesak hlah” a ti ve. Hi lawng silo in Luke 4:12 zong ah kan hmuh chih. A cunglei baibal caang hna nih cun Pathian hi hneksak a duh bak lo timi kha fiang taktak in a kan chim.\nZeiahdah ka hneksak u a ti?: Hneksak a duhlomi Pathian nih ka hneksak u a timi cu, “Cheuhra cheukhat” ah a si. Aruang cu Cheuhra cheukhat cu Pathian nih ka ta a ti cangmi a si.(Leviticus 27:30-31) nain tlangbawi hna le mizapi nih an rak pek lo caah Prophet ka in hneksak a delmi hna a si. Kannih zong nih kan cheuhra cheukhat in Pathian hi hneksak bak usih. Chimduhmi cu “cheuhra cheukhat hi thate le tling tein Pathian sinah pe usih” ti a kan duhnak a si. Cheuhra cheukhat a pelomi cu Pathian dehmi kan si.(Malakhi 3:9a). ‘Deh’ vialte lakah tih a nung bikmi cu Pathian deh hi a si. Pathian a dehmi hna cu an cungah chiarserhnak a um.( Malakhi 3:9b). Zumtu kan sinak ah hin fakpi in kan nun i chek a herhmi cu Pathian chaw ka pek tikah hin ka cungah Pathian hi a lung aa lawm hnga maw? Pathian hi a dekmi dah kan si? timi hi a si.\nChawpek diklo chiatsehnak: Lamkaltu 5:1-5 ahcun Ananias le Safira nupa hna kong kha fian tein kan hmuh. Pathian sinah an chaw an pek ko nain an nupa in saar thih in an ti. A ruang cu an chaw pemi a diklo ruangah a si. Chaw Pek ko tung i, thih thiamthiam cu a fak tuk. U le nau hna kan nun i chek a herhmi cu thluachuah tlamtling kan hmuhlonak hi kan chaw pek a hman lo caah a si susal hnga maw? Thluachuah tlamtling hmuh na duh ahcun na cheuhra cheukhat kha felte pek a herh. U le nau hna, 2014 chungah hlawhtlingnak hmuh na duh maw? Na duh taktak ahcun na ‘cheuhra cheukhat’ kha tha tein pek hmanh, Pathian kha hneksak hmanh! khuaruah har thluachuahnak na co lai.\nMi zei nih dah cheuhra cheukhat kan pek lai?: Micheu Pathian riantuantu nih cun Pathian riantuanmi kan si caah kanmah pei Pathian chaw a eimi kan si cu, “cheuhra cheukhat” pek a herh lo a ti. A pe duhlomi an um. Nan khrihfabu cazin kha tha tein rak zoh cio hmanh uh. Cheuhra cheukhat tha tein a pe lomi Pastor, Evangelist le zumhtu cu zeitikhmanh ah tlamtlingnak taktak a ngei bal lai lo. Cheuhra cheukhat cu zumtu a simi paohpaoh nih Pathian sinah tling tein kan pek hrimhrim awk a si. Thawhlawm tu cu nanmah le nan sian tawk cio in pek khawh a si.\nZeitindah kan pek lai lo?: Cheuhra cheukhat peknak kong ah hngalh a herh taktak mi cu a tanglei hi an si:\nSianzat a cohlang lo.(Malachi 1:10, Deut. 12:8).\nA tlinglomi a cohlanglo.( Haggai 2:12,Malakhi 1:14).\nPek colh loin van I cawi ta a duh lo.( Lev.5:15).\nPek zau loin saupi chiah a duh lo.( Deut.23:21, Amos 4:4)\nA thlen a siang lo( Lev. 27:10).\nI thlen le 20% chap ding ( Lev.27:31).\nMah duhnak hmunah pek lo ding (Deut.12:13).\nKhawikadah kan pek lai?: Cheuhra cheukhat hi Pathian ta a si caah kanmah nih kan duhnak hmun paoh ah peklo ding kha Deuteronomy 12:13 ah tha tein a kan cawnpiak. Cheuhra cheukhat peknak ding cu Malakhi 3:10 ah fiang tein a kan chimmi cu, “Thawhlawm inn ah rak pu uh… kan inn chungah cun rawl um seh…” tiah fiang tein kan hmuh. Cucaah kan cheuhra cheukhat cu Pathian inn a simi kanmah le kan Khrihfabu, kan umnak cioah thate le tling tein kan pek hrimhrim awk a si. Kan ram cawnpiaknak pakhat a ummi cu “A piangthar lomi pastor sinah chawpek cu satan chawpek a si” tiah cawnpiaknak deu a um caah mitampi nih Kan umnak Khrihfabu ah cheuhra cheukhat pe loin kan duhmi Pastor le Evangelist pawl sinah zumhnak thlaici tuhnak ah kan hman tawn. I ral ring!. Kan cheuhra cheukhat cu Pathian nih “ka ta” a si a ti caah nangmah ta a si lo i, nanmah nih nan duhnak poah pek lo ding a si. Midang pek na duh hna a si le nangmah ta a simi cheukua chung tu in nan duhnak poahah peknak nawl na ngei.\nBiadanghnak: Kum 2011 ah khan Serampore College ka kainak ah ka har ngai. Cu lio ah USA ka hawi le nupa nih phone a van ka chawnhmi cu sianginn kainak ah na harsatuk ti kan theih i, kan nupa in kan cheuhra cheukhat (thlakhat ah USA $ 300) hrawng hi sianginn na kai chung cu in bawm usihlaw…zei tin?” tiah an van ka chimh. Harsat tuk lio a si caah “ a si ko ee… kai lawm tuk” ti hi a fawi tuk. Asinain cheuhra cheukhat peknak kong hi tha tein baibal ka zoh ve tikah kha ti menmen pek ding a si lo zia kha ka fian ve tikah a cunglei i ka tialmi vialte hi phone in ka chimh hna. Cun phone in thla ka rak campiak hna. Caan a liam lengmang i, cu hna nupa nih Phone an van ka chawnh thanmi cu Cheuhra cheukhat tha tein kan peknak thawngin thluachuah an conak lawngte kha a si. A tu ahhin cu hna nupa cu an Khrihfabu ah bochanmi, Sahlawh rualchan nih bochanmi lawng siloin keimah hrimhrim zong kha ka sianginn kainak ah a ka dirkamhtu ah Pathian nih thluachuahnak a pek hna. Cu tikah lunglawmhnak taktak kha an hmuh. U le nau hna, na chawpek dik lo ruangah Ananias le Safira nupa bang, ton lo le ton lo na tong sual maw? Thluachuah tlamtling hmuh na duh ahcun na cheuhra cheukhat kha felte in na Khrihfabu ah pek a herh. Na pek khawh ahcun cheuhra cheuhnih zong pek khawh a si ko ee. Asinain cheuhra cheukhat hi cu Pathian nih pek hrimhrim ding a si caah tling tein pek khawh rak iz uam hrimhrim. Hlawhtlingnak hmuh na duh maw? Na duh taktak ahcun na ‘cheuhra cheukhat’ kha tha tein na Khrihfabu ah pek hmanh, khuaruah har thluachuahnak na co ko lai.\nA reltu vialte Bawipa nih thluachuahnak in pek ko hna seh.\nChurch Pastor, Carson Baptist Church\nNote: Rev. Sang Uk Cung facebook page ah laak chinmi a si.


Thailand um Mahidol University nih ‘cil’ in Covid-19 rungrul cheknak kan serchuah tiah a thanh – THE CHINLAND POST\nThailand um Mahidol University nih ‘cil’ in Covid-19 rungrul cheknak kan serchuah tiah a thanh\nThailand ram sianghleiruun tha a simi Mahidol University ah dohhlatnak (research) a tuahtu Scientist phu khat nih Covid-19 pulrai zawtnak rungrul ngeih le ngeih lo cu ‘minung cil’ hmang in chekhlainak tuah khawhnak thilril (test kit) kan serchuah khawh cang tiah thawng an thanh.\nBangkok Post nih dothlatnak phu nih an hmuhchuahnak kong cu April 24 ah a langhter.\nRamanthibodi Sizung ah a tuanmi Dr. Siriorn le a riantuanti hawi ramdang mi hna nih hi Covid-19 pulrai zawtnak ngeih le ngeih lo cu ‘minung cil’ in atu an serchuahmi cheknak thilri in chek khawh, kawl khawh a si lai tiah an chim ve.\nCovid-19 pulrai zawtnak rungrul ngeih le ngeih lo zohfelnak ding caah RT-PCR (current reverse transcription-polymerase chain reaction) timi seh hi atu lio cu an hman bikmi a si. Hi RT-PCR cu cu a man zong a fak i caan zong tam ngai a raumi a si.\nAtulio Covid-19 zawtnak cheknak caah an hmanmi RT-PCR cu ngandamnak lei riantuan tu hna nih neihniam tein, mizaw an hrom le hnar in chekhlainak an tuah hna caah ngandamnak lei riantuantu hna caah a him lo ngaingai mi a si. Zawtnak in chawnh a fawite tiah an ti.\n“Hi ‘minung cil’ cung in Covid-19 pulrai zawtnak rungrul a ngei maw, ngeih lo zohfelnak thilri thar hi atu lio hman mi RT-PCR nakin dik deuh in a phichuak a langhter deuh kho i mi a si. Tam deuh nih fawite in le man fawi deuh in an hman khawh mi a si. Cun, ngandamnak lei riantuantu pawl ca zong ah a him deuh lai,” tiah Dr. Siriorn nih a chim.\n“A luancia thla pawl ah aa lo cio lomi zawtnak kawl ningcang, hnar le hrom, minung cil hna telh in minung 200 hlei cu cheknak kan tuah hna. Cu chung ah, ‘hrom le hnar’ in cheknak in minung 19 sin ah zawtnak an ngei tiah a langhter i, ‘cil’ in cheknak in in minung 18 nih zawtnak an ngeih a langhter ve. Cucaah, hi minung cil in cheknak cu zawtnak ngeih le ngeih lo kha zatuak 84.2 % ’ tluk a kawl khawh. Zawtnak ngeih le ngeih lo cu zatuak 98.9% in a fianh ter. Cun, zawtnak ngeih le ngeih lo fehternak a tuahmi cu 97.5% in a dik,” tiah Dr. Siriorn nih a chim.\n“Atu bantuk in rungrul cheknak kan sehchuah khawh hi a pakhatnak kan hlawhtlin a si. A man a fakmi le sii lei riantuantu humhim tih a nungmi hmannak cha cun cil in zawtnak cheknak hi thanchoter in kan hman deuh cang lai,” tiah a biapeh ah a chim chih.\nPrevious Paletwa khuachung ah puahnak faakpi a chuak; minung 3 an thi\nNext Hakha Facility Quarantine Chiahmi Hna Dirhmun Biaruahnak


NGEIHCHIATNAK THAWNG: MALAY AH LAIPA JOSEPH NIH MUAL AKAN LIAMTAK – The Chinlung Post\nMalaysia ah Joseph Thian Lian Thang nih hi vawlei nunnak in mual aa kan liamtak. Joseph Thian Lian Thang hi kum 23 te lawng asi rih. Apa min cun Pu Ronald Thang a si i, a nu min cu Khua Lian Nuam asi. Kawlram an umnak cu Kalaymyo ah a si. Joseph Thian Lian Thang cu aliamcia kum 2016, October thlachung ah khan Malaysia ah rianttuan ding le ralzam sinak sawk dingin a phan.\nCuticun ralzam sinak he Malaysia ah rian a ttuan i, kum li a um hnu ah tuchun ah ruah lopi in hi vawlei nunnak in mual aa kan liamtak hi a si. A thihnak aruang cu a liamcia april ni 14 ah khan inn leng in a tla sual i, sizung ah caan zeimawzat chung zohkhanh le thlop bul a si. Tuchun Malaysia caan in suimilam hleihnih le minute 29 ah Kuala Lumpur General Hospital ah a nunnak aliam hi a si.\nJoseph Thian Lian Thang ruak cu sizung ah a herhmi le cozah ah aherh mi thil tuah dih asi ko nain kawlram ah maw aruak hi tlunpi a si lai? a si loah Malaysia ah maw vui asi lai timi a fiang rih lo. Atu hi an tawlrel cuahmah lio asi. Joseph Thian Lian Thang a unu hi Malaysia ah a ummi asi i, hringtu a nu le pa hi Kawlram kalaymyo ah an um. Tantak mi chungkhar Bawipa nih nan ngeihchiatnak in hnem ko hna seh. Credit:FT\nThawngpang dang:Pu Ngun San Aung Rian Khinhmi Pu Thla Bik nih Cohlang Lo.Chin ramkulh Administrative Council Chairman Pu Ngun San Aung nih Myanmar ralkap uknak tang ah rianttuan ve ding in Pu Thla Bik rian a khinhmi cu Pu Thla Bik nih a cohlang lo, tiah nihin ah kan theih.Pu Ngun San Aung nih rian a ka khinhmi hi ka thei bak lo. Ahlanken in theihternak zong zeihmanh a um lo.\nKa um lo kar ah ca an rak ka pek i zei hmanh ka thei lo, tiah Pu Thla Bik nih The Chin Journal ah a chim. Kan rammipi nih hi tluk hin an duh lo bu ah zeitindah ralkap kut tang ah cun rian kan ttuan hnga, tiah a chim chap.Mah an ka khinhmi rian hi ttuan ka tim lo. USDP chan zong ah khan mah rian hi an rak ka fial cang. Cun, NLD lio zong ah an ka fial bal cang.\nAsinain, ka ra rak al hna. Mah lio hmanh ah ka ttuan khawh lomi cu zeitindah atu mah tluk in kan rammi nih an duh lomi ralkap kut tang ah cun rian cu ka ttuan hnga,” tiah a chim.Myanmar rampi uknak a ramh i, thla 2 fai chung ah rammi 700 leng ruru hranghrang in a thattu ralkap kut tang ah Hakha khua tthanchonak rian ttuan ding in Pu Ngun Sang Aung nih Hakha khua i bochanmi upa 6 cu committee chungtel ah rian a khinh hna nain ahohmanh nih cu rian cu an cohlang lo, tiah thawng kan theih. Credit:The Chin Journal


January Ni 6, Washington DC ah thil a cang ding mi cu Democrat pawl an lungreithei tuk cang\nPresident Trump nih fiang cik cek in a chim cang. Washington DC ah Januarny 6 ah thil a cang ding mi kong he pehtlaih in President Trump nih mipi sin ah ka tel ve lai tiah a phuan cang\nJanuary 6 hi Pro Trump pawl caah mah January Ni 6 hi Ni pawimawh tuk mi a si. D.C. Officials nih Pro Trump pawl nih mah bantuk in Rally tuah an nih tim mi cu heh tiah an soisel cang hna. Officials in the District of Columbia nih a langter mi ah, January 6 ah hin conservative activists & elected lawmakers zong an nih tel ve lai tiah zum a si\nRally Website nih a langter ning a cun, conservatives, -Tea Party Patriot’s Jenny Beth Martin; president of Phyllis Schlafly Eagles, Ed Martin; founder and president of Moms for America, Kimberly Fletcher; & Andrew Pollack zong an nih tel ve lai tiah a langter\nElected officials bia chim ding mi hna cu -Reps. Lance Gooden (R-TX) and Paul Gosar (R-AZ), Reps.-elect Lauren Boebert (R-CO) and Marjorie Greene (R-GA), State Reps. Vernon Jones (D-GA), Mark Finchem (R-AZ), Doug Mastriano (R-PA), &Anthony Kern (R-AZ) hna an si\nDistrict of Columbia Attorney General Karl Racine nih protest ngan tuk mi a si lai tiah a tih ning a chim i, heh tiah kham ding in a tim tiah report nih a langter. CBS News chief Washington correspondent Major Garrett heh interview a tuahnak ah, “Protest men men cu a um, natein far-right, white supremacist group the “Proud Boys” an rah lai i, buainak ngantuk mi an chuahpi lai ti tih nung ngai mi a si.\nMah January Ni 6 ah thil a cang ding mi ka ruat a hin, Anxiety tiang ka ngei dih tiin a chim. Rally website nih alangter ning a cun, Pro Trump hna cu America nation’s Capitol Hill Nithum Ni/Wednesday ah protest an tuah lai ti an phuan cang\nBe the first to comment on "January Ni 6, Washington DC ah thil a cang ding mi cu Democrat pawl an lungreithei tuk cang"


Emojis hman A uar Tuk Mi pawl hi Nupa sinak hmang tam Mi pawl an si – Onlinenungak\nEmojis hman A uar Tuk Mi pawl hi Nupa sinak hmang tam Mi pawl an si\nMessage (Cakuat) kuat tikih Emojis hmang uar tuk mi pawl hi nupa sinak a hmang tam pawl an si tiin mifim pawl nih an hmuh khawh mi a si. Emojis hi duhdawtnak holh a rak si i vawlei cung holh ah holh thangcho bik mi a si. i duhdawt nak phun holh a si timi cu na thei kherkher lo men lai.\nMifim pawl nih Biathar an cawn mi chung ah cun, emojis hman a uar mi pawl hi fnungak/tlangval date le nupa sinak hmanpi timi he i pehtlaihnak a nei ti a si.\nKumpi kumkhat chungah fimnak cawng mi pawl nih, Kinsey Institute (Indiana University) i minung 5,000 renglo emojis hmangtu pawl hi ningak/tlangval i komh nak le nupa sinak hman nak kong an cawn nak i an hmuh chuah mi cu,Emojis a hmang uar pawl cu nungak/tlang date i an kal caan ah i hnamh nak le nupa sinak hmang mi si lole an i kop kho colh ti a si.\nAn hmuhchuah khawh mi cu koppi mi (nungak/tlangval) he i pehtlaih nak ah Emoji hman ah hin i ton hmasa bik in a nehhnu tiang, romantic ngai nak le nupa i kop nak hlawhtling pehtlaihnak tha nei ding kha a bawmh khawh tuk ti a si.\nCuruangah Emoji hman hi nungak/tlangval ai duh mi pawl i pehtleih nak i hman tik ah thinlung ruahnak ah feeling kai nak ah a chuak kho i, hmurka un chim khawh lo mi tiang in chim kho tu a si. cawnnak ah hin, Emoji lakah a khaw zei emojis khi dah an tankai pi timi pawl cu langh ter a si loh.(Mirror, Lettu Judith)


Anhringhnah le Thlaithei Hna ah Hmuhmi Zawtnaak Thar – Chin Community in Norway\nAnhringhnah le Thlaithei Hna ah Hmuhmi Zawtnaak Thar\nJune 3, 2011 ccn 0 Comments\nVawleicung silei hlathlainak nih an rak hmuh-ton ballomi, tihnung zawtnak lungrul E-coli phunkhat nih EU ah a tlawmbik minung 17 a thah cang hna i, minung 2000 hrawng an zawtter cang hna ti asi. E-coli zawtnak lungrul hi a phunphun in a um; cheukhat cu rawl kan ei mi maanternaak ah a bawmtu si phunkhat asi, nain tutan an hmuhmi cu bawmtu siloin minung kan ‘kal’ thazaang a derter lawng siloin a rianttuannak a hrawh khawh caah nunnak tiang a la khomi zawtnak asi. Lungrual a rak hmu hmasatu pa hi Theodor Escherich ti asi caah a min hnulei “E” laak in sakmi zawtnak lungrual min asi. Tutiang thawngpang theih tawk ah lungrul ai thawknak, khawzeiindah a rat timi an theih khawh rih lo caah sii lei hlathlaitu pawl an buai lio pi asi ko.\nNorway eidin lei zohcawngtu buu (Mattilsynet) nih an website chungah; ” Norway ah zuarmi anhring hnah le thlaithei hna cu ei awk ah an him ko rih” tiah thawng an thanh. Lungrul an rak hmuh hmasanaak Germany le Spain cozah le ngandamnak lei ttuanvo ngeitu zung hna he chunzan in pehtlainak kan ngeih peng ko caah, zawtnak a hrampi an hmuh cangka in thawngpang update kan rak tuah zungzal lai ti asi. BBC source pakhat nih a chim ve ningah; hi lungrul zawtnaak a hrampi taktak cu hmailei zongah kan thei kho thai ti men lai lo ati ve. Norway ah cun hi kongah hnangam asi rih ti khawh asi. E-coli lungrul belte Norway zuarmi zil ah an hmuh ve caah mipi thinphan dailoin an um ve ko.\nGermany zongah i ralrinbik awk ah an thanhmi cu, khayanchin, salat le zil hna hi an si. Nain a dang anhring phun dangdang zongah hi zawtnak hi fawi tein a um khomi asi caah, chekhlattu hna nih a ttha ko an tilo mi cu ei loah a ttha bik tiah ruahnak peek asi. Russia hna nih cun, Spain le Germany in a rami anhrinhnah luhter lo ding in a khap (http://www.vg.no/nyheter/utenriks/artikkel.php?artid=10094462.) Russia ram ah anghring hnah le thei tambik a zuartu ram hi China le Turkey an si (CNN news). Hi zawtnak ruangah dum/lo ngei pawl an phaisa luh a tla deuh ngaingai, zartkhat ah an sunghmi hi USD million 290 tluk asi tiah BBC nih a ttial.\nPrevious Previous post: Thailand le Malaysia Tlawnnak VISA Sokning\nNext Next post: CCN Diaspora Course a Kai Ve


𝗧𝗲𝗶𝗻𝗮𝗸 – 𝗞𝗮𝗻 𝗱𝗼𝗵𝗺𝗶 𝗿𝗮𝗹 𝗹𝗲 𝗸𝗮𝗻 𝘀𝘂𝗻𝗴𝗵𝗺𝗶 𝘁𝗵𝗲𝗶𝗽𝗮𝗿 – THE CHINLAND POST\nBy June Nilian Sang — “Democracy nan ti lengmangmi hi mah vialte minung thihnak he ai tlak ko maw? Ka pasal nih nunnak a pek mi hi a phu ko maw?” tiah March thla lio ah khan sandah piahnak ah an pa nih kum 2 nau-no te he a thihtak mi nu nih a tahbu in a nun sivanghnak a chim.\nTutan Hakha-Thantlang ah thisen chuah le sunghzatlak a hun tam deuh i kan aihram ning a fak hringhran ve. Kan mawh lo. Mirang ral hnu in Chin miphun nih ralkut a fak bik kan tuar hi atutan lawng a si.\nRaltuk lawng hi maw a lam um? Zeidang thim ding um lo maw? tiah a lung aa aw-tawm tawk zong kan rak um len cang. Hi bantuk lung-awtawmnak le lungdonghnak hi dothlennak ahcun thazaang dernak a chuahpitu a si caah tei khawh kan i zuam a herh ngaingai.\n𝗦𝘂𝗻𝗴𝗵 𝗹𝗲 𝘁𝗲𝗶\nDothlennak ahhin “Tei” le “Sungh” kong ah “anak” le “araang” phun in thil pahnih lawng in kan ruah sual ahcun ‘Kan tei taktak bal lai lo’ tiah lungzor a fawite. Kap tam deuh in ruahchih a hau.\nTahchuhnak fawi bik kan lak si ahcun, inn sing 100 man na cawk; sing 150 in zuar i, sing 50 miak naa tim. A cawtu nih thil man deet a thiam caah sing 130 lawng in na zuar. Na sung maw? Sung hlah e. Na tinh mi nak tlawm deuh na miak bia tu kha a si.\nKaren nih kum 70 leng ral an tho cang. [An i tinhmi ah] Indepdence in an i thawk i, a donghnak ah federal ah an tla. Federal zong cu an ngah hlei taktak rih lo. Kum 1961 in dothlennak a thawkmi Kachin zong cu thiam. Nain, Kawlram ahcun Chin miphun nakin political, economic, social, civilization lei ah hmaisuang an si. Shan, Mon, Rakhine, Karenni tbk nih hmaisuang an kan kaltak dih.\nKawl kuttang um ciocio ah Chin hi zei ruang ah dah hnu bik ah kan i thlai. A fiang ko. Miphun dang nih Kawl [ralkap] an doh tluk in kan rak doh bal lo…!\n𝗞𝗮𝗻 𝗱𝗼𝗵 𝘇𝗮𝘁 𝗹𝗲 𝗸𝗮𝗻 𝘁𝗵𝗮𝘇𝗮𝗮𝗻𝗴 –\nMi roling Pu Hrang Nawl nih 1964 ah a rak thawkmi hriamtlai cu kum khat hrawng lawng a rak nguh. Asho Chin pa Pu Win Maung nih a rak dirh mi Chin Army zei pipa a rak chuahpi manh ve lo. Pu Tial Khal nih a rak thawk mi CNF/A zong hi kum 1992 hrawng ah mah le mah buainak in kehkuainak ruang ah duhning tluk in Kawl [ralkap] ral an rak do manh lo. An headquarter [Victoria] hmanh liberated area ah chia kho lo, hmun kip ah thial in ‘camp’ ti lawngte a si.\nNain, Peace Process chung ah cun political voice thathi in an ngei kho taktak lo. Kan pule lak ah mifimthiam le biachim kho an tampi ve ko nain political decision-making taktak ah duh ning tluk in impact a tuah kho lo. Kum 2018 i ‘Peace Process deadlock’ timi zong kha phu (10) chung a thawng mi phu hnih [KNU le RCSS] te ruang ah khin a si ko.\nRamkhel party kong zong ahhin chimding a tampi nain miphun kong nakin party tanh le tanh lo kong ah kan buai deuh tawn caah tampi ka telh ti lai lo. A fiang mi tu cu, hriamtlai lei in kan thazaang a der pin ah ramkhel lei zong in kan thazaang a der tinak a si ko.\nCu vialte cu, hriamnam in si seh, hriam loin si seh, ral kan doh mi a rak tlawm ruang bik ah a si ko.\n𝗖𝗮𝗮𝗻𝘁𝗵𝗮 𝗹𝗲 𝘁𝗵𝗶𝗹 𝗯𝗶𝗮𝗽𝗶\nTutan i, Kawl ralkap uknak a lakmi cu Mirang nih “a blessing in disguise – chiatnak chung in thluachuah” an ti phun, kan miphun sersiamnak ah caantha bik a si. Cu bantuk i sersiam khawh nak caah thil biapi pahnih a um; “ism le resource” hi an si. Hihi dothlennak hlawhtlin ding ah a biapi taktakmi a si.\n𝗔𝗻𝗺𝗮𝗵 𝘁𝗲𝗶𝗻 𝗮𝗻 𝗱𝗼𝗵 cio\n“NUG nih D-Day a thanh mi cu kanmah dohnak lawng maw a si lai, Ziah Kawl teh an doh ve lo maw, Kanmah tluk in an doh lo? An kan hlen maw” tiah lungbuai tawk zong cu an rak um ve.\nA taktak ahcun Chinram ah inn tam nawn a kang, hliamtuar le mithi kan hun um caah kanmah kong lawng ah kan thinglung a um i hmundang kong kan ruah khawh lo lio a si caah a si.\n𝗞𝗮𝘄𝗹 𝗵𝗲 𝗸𝗮𝗻 𝗶 𝗱𝗮𝗻𝗻𝗮𝗸 𝘁𝗵𝗲𝗶𝗵𝘁𝗵𝗶𝗮𝗺 𝗮 𝗯𝗶𝗮𝗽𝗶\nKawl nih an doh ve ning hi kan i lungsilonak zong a um pah ko lai. An doh ve hrimhrim awk cu a si. Nain kanmah tluk in an doh lo, tiin hei uhtanh tlak cu a si lo. Kawl nih an doh mi le kannih doh mi hi thenthiam a hau.\nAnnih [Kawl] nih an doh mi cu dictator le dictatorship vial khi a si. Miphun in cun zalennak a ngeicia mi an si. Phun dang chim ahcun democracy vial ah khin aa zami an si. Kannih tu cu democracy pin ah zalonnak a kan pe kho tu system [federal asiloah confederation] caah raltho chihmi kan si. Cucaah, annih [Kawl] nih 50 man an doh ahcun 100 man doh kan hau.\nKawl he kan dohti a herhnak um ko lai. NUG le CNF/A karlak zong ah hnatlaknak an sermi a um ko. Nain, Kan i tinh mi chungril taktak aa khah dih lo caah kan doh ning zong aa dan pah phung a si ko. Kawl le miphun dang nih zei tluk fak hmanh in va do hna selaw Chin miphun nih a theipar kan hmuh ding cu kanmah doh zat lawng a si ko lai.\nKachin, Karen le Shan te nih an dohmi cu anmah miphun le ram caah a si ko. AA le Rakhine nih anmah “Rakhita lansin” te an zul ko. Anmah tein an doh i, atu ahcun federal nakin a sang deuhmi confederation dirhmun hmanh an phan luklak cang.\nPu Zing Cung bia tiah nai hrawng kan hun theih ngai mi “thinglung in raldoh” ti a si bang, cu thinglung cu “Chin nationalism” ah hram a bunh i, resource he thate in kan i sersiam khawh ahcun kan i tinh mi tiang hlawhtlinnak lam a um ko.\n100 miak cu kan i tim lai; 150 kan miak cun vanthat, 50 lawng kan miak zong ah sungh a si hlei lo. Mah cu kan ruahcia khawh ahcun atu lio kan temtuarnak, nunnak le chawva kan sunghmi nih amah tawkin teinak theipar cu a ngei hrimhrim lai ti kha a fiang ko.+++\n– 𝐉𝐮𝐧𝐞 𝐍𝐢𝐥𝐢𝐚𝐧 𝐒𝐚𝐧𝐠 – 𝟐𝟏.𝟎𝟗.𝟐𝟎𝟐𝟏\nPrevious Zalennak Cu A Man A Faak! (Freedom is Costly!)\nNext Tuaktaan A Herhmi: Hakha Pastorte le Ralkap Tonnak


US le China karlak buainak hi Japan kut chung ah Nuclear war cabi keng tu arak asi maw? – Kawltu Team\nUS le China karlak buainak hi Japan kut chung ah Nuclear war cabi keng tu arak asi maw?\nJapan’s Deputy Prime Minister nih cun China nih Taiwan anlak asi ah cun, US an bawm cawlh lai tiah arak chim cang kha asi, 2021 April ah Japanese Prime Minister Suga Yoshihide White House ah, Joe Biden President hnu ah kal hmasa bik zong asi, Joint statement an chauhter nak ah US le Japan Global Partnership for a New Era tiah an ti, US-Japanese relations kum 50 chung anrak ngeih cang nak ah, atubnatuk joint statement an chuah vawikhatnak arak si.\nJapanese le American leaders hna nih Taiwan kong an chim khi asi, “we underscore the importance of peace and stability across the Taiwan Strait and encourage the peaceful resolution of cross-Strait issues.”tiah an timi asi, Chinese Embassy Washington cu daite in a um ko, third-party interests hi anrak bia pi ngai, US le China buainak hi Taiwan ruang long ah ruah ding asi lo, Okinawa, 170 kilometers north of Taiwan ah Island hmete, Japan nih a humhim mi ruang ah hin buainak thil cang kho mi asi.\nUS-Japanese joint statement dang pakhat cu “US-Japan Treaty of Mutual Cooperation and Security, using its full range of capabilities, including nuclear” mah hna ruang ah hin, Japan hi US le China Nuclear War cabi/key kengtu asi kho ko tiah, Vawlei cung ah mithiam hna nih an hmuh ning le an ruah ning asi.\nRussian supersonic bomber TU 22 a ngei mi hi feet 132 sau asi, KG 12000 bomb phur khawh asi fawn,\nRussian supersonic bomber TU 22 feet 132 sau mi le bomb kg 12,000 phur khawh mi hi, mid air refuelling tuah her lo in kM 5000 ah bomb anva thlak hnu ah akir than khawh lai, KM 13 sang ah awthawngnak a let thawng in azuang khawh mi asi, 1960 kum in soviet air force hna nih anrak hmang cang mi asi, Russian air Force hna nih hin 2014 estimate ah 100 nak tam an ngeih tiah thei asi.\nHong Kong he a pehtlai mi China Officials 7 hna cu US President Joe Biden nih Sanctions than cang,\nUS acoyah nih cun Friday ah khan business advisory Hong Kong Companies hna sin ah, warning pek in China hna he nan tuanti mi asi ah cun nan eikawlnak nih atuar ko lai tiin achim piak, Hongkong Security Law ruang ah hin mipi zalongnak a um lo, Cu pin ah China Upadi khirh ngaingai hmang in mipi cawlcangnak ahar sinsin tiah ati.\nBiden administration nih Hongkong khawkhan lairelnak ah, Chinese officials 7 hna hi arawlh tuk ruang ah sanctions nak arak chuah piak khi asi, pro-democracy Hongkong movement ah cawlcang mi hna tlaihnak ah mawhphur biktu cu mah minung 7 hna hi an si, China’s foreign ministry nih US acoyah cu ansik ati, China ram chung khawkhan lairelnak ah nawl rak ngeih hlah tiah ati.\nChina’s foreign ministry spokesman Zhao Lijian nih US acoyah nih hin China ram chung khawkhan lairelnak ah atel lo, international standards bantuk in kal ko se ati, Hong Kong affairs hi China ram chung buainak asi, United States cawlcangnak hi China nih leh lo in a um lai lo ati.\nUS advisory nih cun China nih Apple Daily newspaper hna an khar piak, data privacy um lo tuk in an tuah, China mipi harsatnak ah, US President Joe Biden nih hmalak in US nih Hongkong humhimnak tuah piak ding ah ready asi tiah ati, Hongkong hi a tlu chia lio asi, State Department spokesman Ned Price “Hongkong Security Law ruang ah hin Bussyness tuah mi hna nih faktuk in an tuar lai ati.\n← US Navy aircraft carrier a ngeih mi hna hi zei dah asan tlainak timi hi fiang deuh in aw?\nFacebook nih Biden cu asik bak ko hih ‘Mah riantuan tha lo mi cu midang riantuan tha lo tiin va puh tiah’ raltha ngai in asoisel ngam bak ko, →


Chuhmi hmun ah a vo tha deuh kha mirum nih an cawk lai. A hodah a caw lai? – Chin World News Evening\nChuhmi hmun ah a vo tha deuh kha mirum nih an cawk lai. A hodah a caw lai?\nLamdang a um ti rua lo: Pupa nih phung ah an thlukmi bia pakhat cu “Vawlei hang a kha” ti asi. Pupa chan ah buainak pakhat a donghnak bia khiaktu hi “Vawlei ei” ti a rak a si. Cucu zeidah a sullam taktak a si hnga tihi ka ruat tawn i; ka ruahnak tlang a hun kawm tawntu cu “Vawlei hi ttihzah phung a si” tihi a si. Hlanlio ah lori deet le vawlei cuh timi hi arak um tawn. Lori deet hmang hoi hna hi khua pakhat ah ttihzah upat ngaimi (asiloah) mineinung le nawlngei kho an si theo tawn. Lori deet kong hmanh ahhin hnu thil ah lori deet hmang cu chan hnu ah sonhtarh an tong tawn. Mi nih an kam in an pau lo nain an thinlung in an rak sonh tawn hna.\nVawlei cuh kong ahhin a naibik kan theih tiang ah Laimi, Khrihfa bakte thisen chuah le tlangza tiang kan thang kan theih. Kawl miphun pawl cu nai te hmanh ahkhan vawlei cuh ruangah khua (2) minung sawmli hrawng an i that. Cucu vawlei ruang ahhin asi. “Kan vawlei asi” tihi “Kan thisen kan pek ngammi kan mah ta asi”ti he khin a hun i zawn ngai hnga. Vawlei kong ahhin a bit a kauh timi nih khin a rihzaan lai arel ve nain, kutpi nam tehmanh hi kan vawlei asi hnu ahcun thisen kan pek ngam nak nihhin vawlei man a sunlawinak a langhter.\nNihin Hakha khualipi le Chin miphun nih lungnuam lo ngai in kan cuanhmi Ekah 676 chung ah Inn eitu sahrang thlahnak a ruang zong cu “Vawlei” kong ahhin a si. Lam cawhnak seh nih inn a hun hrawh cuahmah hna lio ahkhan ka mitthlam ah a hun cuang mi cu 2008 Phunghrampi Dal 37 (a) nak zawnte a rauthla a hung lang. “Phung ning le cang” te bak in an hrawh dih taktak ko. Hakha khualipi tuanbia ah cahmai thar a hun i ttial ve.\nCozah vawlei ah Phung ning loin inn an sak i, phung ning loin kan vawlei a si an ti ca ah cozah nih Phung ning tein an inn sakmi cu a hrawh piak hna i vawlei a chuh tthan hna” tihi zapi hmuh awkah ttial liomi le theih liomi cu a si ko lai. Hithil a can hlan ahhin, hithil cang lo ding ah thim awk lam a um ti rua lo. Asiah, Vawlei hang cu a kha ne lai maw? A hohmanh nih nih kan khiak kho hnga lo. Hi vawlei Ekeh 700 dengmang lengluang hi a tuanbia le a sining hun kirpi in a dikfel mi thil hun kawl cu lam a si ve rua lo. Innlo le ram ngeitu mipi maw mawh an phur lai, a cozah dah kan mawhchiat hna lai? Zapi cu kan i aw-aa pah cio.\nPhu (2) in an um: Ramkulh cozah a hun dohkalh deuhtu mipi le ngiathlaitu mipi nih khan cozah an riantuan ning an mit an kem ngai in ko hna rua. A taktak ah cun, ramkulh cozah hi ai hnamhnawh pahmi a hun lo. 2020 hlan ah rian kan tuan manh lailo ti zong cu ai tel ko hnga. Hi thil pi hi 2020 hnu ah caanttha tal va um tilo ai kun ti zong cu a va si phum ko hnga. Hun muaitaam dih ta cu a ttha ve hnga.\nHalkha khualipi ai remh lai. Mirum nih hmunttha an cawk lai. Inn dawhdawh an sak lai. Khualbuk thatha an sak lai. Hotel zong an sak lai i, Halkha a tthang cho lai tihi Ekah 676 a phaw an hun hawh hnu chunmang khi a si. Cucu cozah a ttanhtu hna nih mitthlam an hun cuanter mi a si ve ttheo lai. Amahbelte, Innhmun zuarzamhnak kong le cabuai tangah zeidah a um timi tucu Media mit zong nih a hmu kho rua lo.\nChuhmi hmun ah a vo tha deuh kha mirum nih an cawk lai. A hodah a caw lai? Hakha nih an caw lai maw? Khua a ka ruahter ngaingai. A vo hme deuh le kawrpang deuh kha mi laiva ca ah, a niam bik kha sifak ca ah tihi kan hei theihning a si. Mitthli a tlaknak le ngaih kan i chiatternak hmun le ram hi a kha sual lai tihi ruah a phu ve ko rua. Phung ning loin inn le lo cu va ngei ko hna aikun, an vawlei tuanbia le sining zulh in ai awmtawk liamh le vawlei i upat piak hi a rak herh ve ko rua.\nKan vawlei tiah thisen pek in ven kan ngamhmi hi rampi ta arak si. Cucu kan rampi phunghram ah a um. Cu thlarau cu nihin ahhin fiang tein kan hmuh. A ho a palh tiah kutdong i sawh dingah kutdong zong cu maw ai zatphut asi khawh tiah. A neetnak ah nunnak ngeilo cauk hring cu dah kan sawh kun ne lai? A fiang lo. Hi vawlei Ekah 676 hi hi mipi cio nihhin zeitin dah an hun ngeih ning asi hnga? Vawlei an ngeih thawk chan lio cozah le loram/inn hmun kong tuaktannak hi teh kan kherhlai lo sual maw? Sining tampi hun pehtonh loin rian kan ttuan sual maw tihi ruah a hun phu ngai.\nZeitin hmanhin chim ko usihlaw, hrawhpiak a tongmi mipi an palh pek, cozah an mawh pek ah, thil pakhat cu ruah a phu. Lamdang hi a um hrimhrim ti lo maw? Mipi ngeihchiatnak lamtu kha kan i thim i, Movie chung lawngah kan hmuh tawnmi inn lo hrawknak cu nihin ah zoh nuam lo ngai in kan cuan hna. A lung a awimi zazat, a ngaih a chiami zazat. “Arpi ttap na, sahngar ni na” kan chuak. Asinain, mipi lungthin ahcun Ekah 676 hi thin thi loin, i laklawh ngai in kan um. Hi vawlei maw a kha sisual ai bang, a hosin a khat lai bang hmanh kan tum hraw lo. A fiang mi cu, kan lung a nuam lo tihi asi. Salai Tial Hram Ling Yangon\nCredit: Salai Tial Hram Ling\nMidang Lungfahter Cu Hohmanh Nih Kan Duhmi Si Lo Nain Phung Ning Lo Thil A Tuahtu Cu Dantat A Hau


Hakha peng kahdohnak ruangah khuami 4,000 leng an zaam – THE CHINLAND POST\nHakha peng kahdohnak ruangah khuami 4,000 leng an zaam\nThe Chinland Post | 2022 May 7 – Chin ramkulh, Hakha peng, Dokthek le Chunchung khua karlak ah SAC ralkap le CNA/CDF hna May 3 in May 5 tiang a cangmi kahdohnak ruangah mawtaw lam cungah a ummi Chunchung, Dokthek, Ramthlo, Tlangzaar le Taal khuami 4,000 leng in le lo kaltak in himnak hmun ah an zaam tiah theih a si.\n“SAC ralkap pawl an rat bak in kan zaam cang, khua pawngah kahdohnak a can tikah kan tih tuk i ram tangah kan zaam. Khua kan zaamtak hnu tlawmpal ah kan inn pawl an khangh colh, ramtang in hmuh khawh a si” tiah khuami pakhat nih RFA ah a chim.\nSAC ralkap pawl nih an khangh ruangah Ramthlo khua May 4 ah inn 10, May 5 Tlangzaar khua ah inn 16 tiah a zapi te inn 26 a kaang tiah a chim.\nTulio caan hi Chinram ah ruah a sur tawn i ruah khamnak tel loin ramtang ah a zaammi hna caah harnak an tong tiah a khuami hna nih an chim.\nSAC ralkap nih thongtla 15 phor in mawtaw 27 le tanks 2 he Hakha khua in Kalay lei an kal lioah CNA, CDF phufonh nih an rak kah hna.\nKahdohnak chungah SAC ralkap 18 an thi i, mipi hriamtlai minung 10 an nunnak a liam tiah theih a si.\nChin Affairs Federation cazin ning ahcun, SAC ralkap nih hramhram im uknak a lak hnu thok in Chin ramkulh ah a cangmi kahdohnak pawl ruangah khua 313 in khuami 100,000 leng nih inn le lo an zaamtak tiah theih a si.\nCu chungah, 60,000 hi ram chungah an zaam i a taangmi 40,000 hi Mizoranm ah an zaam tiah theih a si.\nPrevious Ni 8 chungah kahdohnak voi 5 a chuak, SAC ralkap 60 leng an thi, CNA ralkap 2 an nunnak a liam\nNext Matupi in a rak chuakmi SAC ralkap mawtaw thluan bom puah hnawh a tong, SAC ralkap a thimi an tam


US ummi or Indiana ummi nih tulio theih herh ngaimi – Hakha Cherry\nMi tampi nih nan ka hal caah, hitin kan leh ko hna lai. Chinmi caah atha bikmi cu Republican Party asi ko. A hlei in Khrifami kan cah cun hi party hi kan vote ding asi ko. Atlangpi in zumtu nih kan dohmi cu, NUleNu, Palepa i um, cun Nau thah hi kan doh ding hrim asi. Kan zumhnak he a Ral kahmi party cu hrial atha bik. Cucu a dohtu Party cu (R) party hi asi. Cun atang leipa hi kan vote ahcun, kannih chinmi he naihniam tein aa theihmi kan si caah hmailei kan lam a tluang chin lai tiah ruahmi pa zong asi. Kha vial ka chim cun nan ifiang ko lai. Atang lei hi a kalpimi hna cu an si hna.\n1. Nauhrawhnak ka Dongh ter lai: Naute a nu pawchungah aa sem bakin a nunnak a himnak ding caah nauhrawh ka khap lai. US phunghram pi nih a kalpi mi nuhri covo humhimnak zulh phung cu a chuak rih lomi naute ca zongah ka si ter lai.\n2. Second Amendment Kan minung pawl rumven nak ah, Meithal i tlaihnak nawl hrawh a duhmi hna kha fak pi in ka doh hna lai. Phung hram pi nih meithal kennak nawl a onh ko mi kan covo chuh le a ri khiah piak a kan timhmi cu fak pi in ka doh lai.\n4.Economic Prosperity Tax zuhmi le cozah nih phaisa aherh lonak ah an human tiah kan ruahmi pawl an human tlawm deuhnak dingah ka cawlcang lai ii na thilri ngeihchiah runvennak ah fak pi in kan dir kamh lai.Kei le ka chungkhar hna cu thaizing kan vote ve can ko lai hi.Siaherhnak he kn sawm, share ve hna.Credit-Moses T.Lian